Hollywood An Si Ah Bollywood An Si Ah Nu Nak In Pa Hi Zumh Awk An Rak Tlak Lo Deuh\nNu nak in pa hi zumh kan rak tlak lo deuh ti sihlaw a tlangpi huap cun a dik ko lai dah. mi sawhsawh chim lo vuleicung milar Hollywood le bollywood milar pawl zoh in hihi a fiang ngaingai tiah chanel pakhat nih a tar. Mah hna hi An nupi le loin an dl thing pawl he an photo a si.\n1. Bollywood Actor lar bik Asian ram chim lo vulei pumpi nawn nih theih mi Salman khan hi World miss tiang a cotu Aishwarya he an i duh i Thitumh nak puai tuahnak dingah ni 5 lawng bak a tang i, cu ahcun Aishwarya cu a zam tak. Cu ruangah si lai cu caan sau taktak chung Aishwarya nih a chawnhmanh a chawn duh ti lo. Salman Khan hi a tutiang in a tlangval caah, a tong lo kan ti men lai. tong lo si loin a lak tuk nak ah a buai i nihin nitiangin a tlangval tiah chanel pakhat nih a tar.\n2. Rambir Kapoor hi a pa Actor hlun ai a awh tiawk tlak in a lar i, bollywood chungah cun a lar bik pawl a si. nu nih an duhtuk caah a ler le maw si hnga hnga zeidek. Actrsee muidawh Katrina Kaif he an i duh i an duh lio bak ah nungak dang a neih tak. A nungak cu midang pi si loin Katrina Kaif he a daw taktak mi Alia Bhatt he an i duh nihin ni tiangin Katrina Kaif le Alia Bhatt hi an i daw hria kho tilo ral ah an cang lan.\n3. Abhisak Bachchan hi a Pa Actor A si i , A pa cu India actor ah cun a lar bik a si , a rum bik pathum nak zong a si. Nain a pa alo caah laam ah hin an uar lo ngaingai a thiam lo tuk caah, asi nain a muidawh le film cang a thiam ruangah a lar ngaingai ve. Nu nih an duh tuk i Rani Mukherji he an i duh i, a pa nih mo caah a duh nak kong tiangin a chim. asinain Zumh a tlak lo tuk a langh nak ah World Miss a rak cotu Aishwarya zun ah a uai i cu tin cun a then i, Aishwarya cu a thit. Rani nih hin thit umh pui ah an sawm nain a mui hmuh ding a um lo.\n4.Ramvir Singh hi Bollywood a luh nak hi kum 10 hrawn te lawn a si nain a lar bik pawl ah a hung cang. A mui a dawh caah maw a si hnga film cang a thiam ruangah dah a si hnga. Anushka Sharma he an i duh tuk lio ah, Hollywood tiang i a tling kho mi Deepika Padukone he an i duh i Deepika cu zungzal ca in a thit tak . Anushka Sharma nih cun Deepika cu a hua ngaingai nain Caan tlawmpal a rauh ah Tiket player mithang Ramvir Singh hngak rum he an i um.(VLR Collection)


Deuteronomi 2 (Deuteronomy 2)\nRamlak Ah Kum Sawm Li\n1“Cun kan i mer i Bawipa nih a ka chimh bangin Rili Sen lei hoih in ramlak ah cun kan kal i Seir Tlang cu ni tampi kan hel. *2:1: Nam 21:4 2Cun Bawipa nih a ka chawnh i, 3“Hi tlangram hi sau nawn nan hel cang; chaklei hoih in kal tuah u. 4Cun mi cu nawl pe hna law: Seir i a ummi nan unau hna, Esau fapa hna, an ram cu nan tan dengmang cang i nannih cu an in ṭih hna lai. Cucaah ṭha tein i ralring tuah u, *2:4: Gen 36:8 5annih cu va doh sual hna hlah u, zeitintiah an ram cu zeihmanh kan pe hna lai lo, keza kauh hmanh kan pe hna lai lo, zeicahtiah Seir Tlang cu Esau kha a covo ah ka pek cang. 6Nan eimi rawl cu an sinin tangka in nan cawkmi a si lai i nan dinmi ti zong cu an sinin tangka in nan cawkmi a si lai. 7Zeitintiah Bawipa nan Pathian nih nan kut rianṭuannak vialte ah thluachuah an pek hna; hi ramlak kaupi chung i nan kalnak hi a hngalh ko; hi kum sawm li chung hi Bawipa nan Pathian cu nan sinah a um i zeihmanh nan bau lo,’ tiah a ka ti. 8Cucaah Seir i a ummi Esau fapale kan unau hna cu kaltak in, Arabah lam kaltak in, Elath le Ezion-geber kaltak in hmailei ah kan kal.\n“Cun kan i mer i Moab ramlak lei hoih in kan kal. 9Cun Bawipa nih a ka chawnh i, ‘Moab cu awlokchonh hna hlah u, a tuk zong tu hna hlah u, zeitintiah annih ram cu co awkah zeihmanh kan pe hna lai lo, zeicahtiah Lot fapa hna cu Ar kha an co awkah ka pek cang hna.’ *2:9: Gen 19:37 10(Hlan lioah cun khika ah Emim mi an rak um; Anak mi hna bantukin mingan pipi, mi tam le misang pipi an rak si. 11Anak mi hna bantukin annih zong cu Refaim mi tiah ti an rak si ve, sihmanhsehlaw Moab mi hna nih cun Emim mi tiah an ti hna. 12Hormi zong hlan ah cun Seir ah an rak um, sihmanhsehlaw Esau fapa hna nih an pawnchuah hna i an hrawh hna i an umnak kha an rawlh hna, Israel mi nih Bawipa nih a cotermi hna ram cung i an tuah bantuk khan.) 13‘Cucaah tho u law, Zered varek cu hei tan tuah u,’ tiah a ti. Cu caah Zered varek cu kan tan. 14Cun Kadesh-barnea in kan i thawh i Zered varek kan tan tiang Bawipa nih annih sinah chiat a ser bangin, cu chan cu a ningpi in, cucu ralkap hna cu, riahhmun in an loh dih tiang, kum sawm thum le kum riat a si. *2:14: Nam 14:28-35 15Zeicaahtiah, an loh dih tiang, mibu chungin hrawh awkah Bawipa kut cu an cungah a um taktak ko.\n16“Cucaah ralkap vialte kha an loh i mibu chungin an thih tikah, 17 Bawipa nih a ka chawnh i, 18Nihin cu Moab ramri kha Ar ah nan tan lai; 19Ammon fapa hna ramri nan va naih tikah, annih cu awlokchonh hna hlah u, a tuk zong tu hna hlah u, zeicahtiah co awkah Ammon fapa hna ram cu kan pe hna lai lo, Lot fapa hna kha ka coter cang hna a ti. *2:19: Gen 19:38 20(Mah zong cu Refaim mi hna ram tiah ti a si ve. Hlan lioah cun khika ah khan Refaim mi an rak um, sihmanhsehlaw Ammon mi hna nih cun Zamzummim an ti hna. 21Cu hna cu Anak mi hna bantukin mi ngan, mi tam, le mi sang pipi an si. Sihmanhsehlaw Bawipa nih annih hmaiah a hrawh hna i an pawnchuah hna i an umnak kha an rawlh hna; 22Seir tlang i a ummi Esau fapa hna caah a tuah bang khan — annih hmaiah Hormi kha a hrawh tik hna ah annih nih an pawnchuah hna i nihin tiangin an umnak kha an rawlh hna. 23Gaza tiangin khuate i a ummi Avvim hna cu, Kaftor in a rami Kaftor mi hna nih an hrawh hna i an umnak kha an rawlh hna.) 24‘Tho u law, i thawh tuah u, Arnon nelrawn cu hei tan tuah u; zohhmanh, Heshbon siangpahrang Amor mi Sihon le a ram cu nan kut chungah kan pek cang hna; lak i thawk u law, raldohnak ah amah he cun i do u. 25Nihin ni hin, vanrang toi i a ummi vialte cungah nanmah ṭihnak le phannak chiah cu ka thawk lai i, annih nih nan thawngpang kha an theih lai i an ther lai i nanmah ruangah lungrethei in an um lai,’ tiah a ti.\n26“Cucaah Kedemoth ramlak in Heshbon siangpahrang Sihon sinah cun daihnak bia he lamkal ka hei thlah hna i, 27‘Na ram chungin ka lanhter tuah; lam lawnglawng kha ka zulh lai, orhlei ah siseh, kehlei ah siseh kaa mer lai lo. 28Ka ei awkah rawl cu tangka ah na ka zuarh lai i ka din awkah ti cu tangka ah na ka zuarh lai; 29Jordan ka tan i Bawipa kan Pathian nih a kan pekmi ram chungah ka luh hlantiang Seir ah a ummi Esau fapa hna le Ar ah a ummi Moab mi hna nih ka cungah an tuah bangin, ka ke in hei ka lanhter men ko,’ tiah ka ti. 30Sihmanhsehlaw Heshbon siangpahrang Sihon nih cun a ram chung cun a kan lanhter duh lo; nihin ni i a si bang hin amah cu nan kut chungah an pek hna nakhnga, Bawipa nan Pathian nih a thlarau kha a hahter i a lung kha a khonter caah a si. 31Cun Bawipa nih a ka chawnh i, ‘Zohhmanh, Sihon le a ram cu nannih sinah pek hram ka thawk cang; a ram cu nan umnak nakhnga, lak hram thawk tuah u,’ tiah a ti. 32Cun Jahaz ah Sihon le a mi vialte hna nih doh awkah an kan chuahhnawh. 33 Bawipa kan Pathian nih amah cu a kan pek i, amah le a fapa hna le a mi vialte hna cu kan tei dih hna. 34Khi caan ah a khua vialte cu kan lak dih i khua vialte cu kan hrawh cikcek hna, pa si hna seh, nu si hna seh, ngakchia si hna seh; pakhat hmanh kan taanter hna lo; 35caw le kan lakmi khua hna thil lawng kanmah ca i hranchaw ah kan i lak hna. 36Arnon nelrawn kam i a ummi Aroer in le nelrawn chung i a ummi khua in Gilead tiang, kan ca i a sang tukmi khua pakhat hmanh an um lo; Bawipa kan Pathian nih kan kut chungah an dihlak in a kan pek. 37Ammon fapa hna ram, mah cucu, Jabbok tiva kam vialte le tlangram khua hna, mah hna bel cu le, Bawipa kan Pathian nih a kan thlauhmi hmun paohpaoh kha, kan naih hna lo.


Thawngpang tha; US House nih Coronavirus bill passed a si cang. Trump le Pelosi a voikhatnak an lung an i rualnak a si\nAtu lio thawngpang cu Democrat na si, Republican na si ti khawh an si ti lo, mah bantuk caan ah an lung aa rual lo ah cun mipi caah tih nung tuk mi thil a si caah mipi himnak caah na duh maw duh lo maw lungkhat tein an um a herh cang. President Trump 2016 in a voikhatnak ding caah House Speaker Democrats Nancy Pelosi le Trump cu lungrual tein biachanak an tuah khawh.\nCoronavirus atu vawlei nih a buaipi ngai mi le US mipi nih an buaipi ngai mi cu House of Representative pawl nih Coronavirus Economic aid package an passed cang. Coronavirus economic aid bill hi vote 363 nih teinak a nga. President Trump nih House Republican le Democrats pawl hna cu YES vote ding in a sawm hna caah mah bill kong an cei mi cu a tluang ngai.\nBill ah hin House Speaker Nancy Pelosi le Treasury secretary Steven Mnuchin cu thatein biaceinak an tuah khawh. Congress aid package nih hin insurance ngei lo pawl hna zong free coronavirus testing tuah khawhnak lam tuah a si.\nFree Coronavirus tesing; House Speaker Nancy Pelosi le President a voikhatnak caah lungrualtein hnatlaknak an tuah khawhnak Coronavirus aid package hi senate ah a kal tthan lai li, Two weeks of package sick leave, up to three months of paid family, medical leae, enhance unemployment benefits a si. Coronavirus ruangah United Kingdom zong travel ban tuah a si lai tiah zum a si. Atu hi USA ah minung 55 an thi cang i, minung 2299 mih zawtnak an ngeih cang. Souce:- Newyorktime. Foxnews. CNN\nBe the first to comment on "Thawngpang tha; US House nih Coronavirus bill passed a si cang. Trump le Pelosi a voikhatnak an lung an i rualnak a si"


CNA LE CDF Konglam Hi Rak Rel Ve Muh – Buanchukcho\nCNA LE CDF Konglam Hi Rak Rel Ve Muh\nKum 10 Pawi hnu Hrinmi CDF.\n2011 CNA khuachung an hung lut. Cozah he Kahdeih nak an siam. NCA Lamthluan in an kan kal pi. Chin mi vilate Ralkap Training pek ding planning nganpi an ngei.\nCNA nih biatak tein kalpi an I timh colh. Mino an sawm hna tikah” “Nuhrin covo an buar ee, vei ee, cu ee, kha ee” tampi kan zai hnawh hna. Chinmi cu mah duh salam in a fim mi kan tam tuk I Kan mah duh ning in CNF tuan ter aduh tu hi 101% kan si. “Saya tam tuk ahcun Tilawng ai rawk cikcek” timi Kawl tuanphung.\nLung thul lo tein, Lung a thawh mi Mino hna cu: Training cu an pe leng mang hna. Capacity Training (Siang Inn le College ah cawn khawh lomi fim thiam nak za za tiang in). (Curriculum ah a um lo mi Subjects). Tu cu 15000 an Training cang hna.\nA tir ahcun MAH nih Damiah level in an kan hmuh. Tuk ding tlak in an kan rel lo. Chin mi vialte kan puak kek cikcek kha.\nDr. Hla Aung nih Facilitator tuan mi, CDES Workshop Hakha ah, Panel a thu ve mi, CNF Upa te cu, bia kan rak hal hna. Liamcia Ngun Ciang Pa (Sayaci Huat Chum) nih MAH bia hi rak kan fianh uh a rak ti ve. Pu Ral Hnin nih Piang ko in a fian ter. Duh poah in bia hal tu le Kala pen lo kan pa le cheukhat zong a sik fawn hna.\nMAH bia eng ruang ah Pathian nih thlua chuah an kan pe. Tutan MAH le a Uitum a hrem bik mi hi CDF kan si cang. Hmaithla ah cun Civil War hmanh thawk sehlaw, timh cia kan si ti asi cang (Dr. Sui Khar vs. CNN).\n“Pasal ka tlah tem cia” & Ka biar tung let cia” ti asi ko I, MAH hi a bia kha a philh lo ah atha lai.\nVawlei pi ah, Hriam nam lawng a zalh mi ram hi, Ram 40 asi. Kawl ram aa tel ve. Lambar 30nk asi. ASEAN Hriam tha bik a ngeih mi, MAH Ralkap, a dirh onh ngam tu dirhmun an kan phak tertu hi, ¹st Pathian le Kakip in bawmhchan tu, Chin mi vialte nan si.\nRam dawtu le Phuntung tu Chin mi nih CNA – CDF cu nan par ter cang. MAH le Terapte kan tei cikcek hna hlan lo tiang in, Kam lo Chuncha bang, derh Kam hna usih. Bawmhchan zungzal hna usih. Kilkam in Hnak kar tenh zungzal sih.\nVictory, Glory & Longlive CDF.\nMidang Azual Mi Hna Caah Thlacam Rih Ko Hna Usih\nJuly 13.2021 ,Kayah Ah Rallokap Pawl 14 An Thi


Australia Laimi nih Thihnak Fak Tuk Kan Ton. Salai Bawi Hup nih a Mual a kan Liam Tak (RIP) – Kawltu Team\nAustralia Laimi nih Thihnak Fak Tuk Kan Ton. Salai Bawi Hup nih a Mual a kan Liam Tak (RIP)\nAugust 1, 2020 Aruata Nutlai\nNihin zaanlei ah Breaking News in kan rak langhter cang mi, Australia inn kanghnak kong update kan rak tuah nolh tthan.\nNihin August 1, 2020 zaanlei suimilam 1:00Pm hrawng ah khan Australia, Adelaide ah a um mi, kan mah Laimi inn pakhat mei a kaang i cu ahcun inn chung ah aa hngilh lio mi Salai Bawi Hup Lian Zahau a nunnak a liam hi asi. Bawi Hup Lian hi kum(26) lawng a si rih i an inn a kangh lio ahhin inn chung ah aa hngilh lio a si. Hringtu apa nih chanh ding in a timhtuah tuk ko nain meikangh a zual cang ruang ah chanh kho loin a nunnak a liam hi a si.\nInn kangh le thihnak a tong mi chungkhar hna hi Australia, Adelaide , Parafield Gardens ah a um mi an si i Falam mi an si tiah 7NEWS Adelaide nih a tarlangh.\nAn inn ah a um ve mi, an chungkhat a simi Salai Anthony Zahau nih “Inn ah ka um lo karlak a si. Ruak humh nak ah ka kal i cu ahcun inn a kaang tiah phone an rak ka chonh i namchan in inn lei ahcun ka rak tli ve ko nain zeihmanh ka tuah khawh mi a um ti lo.\nInn ah rak um ning law cu timi ka ruat nain santlaihnak a um ti lo. Salai Bawi Hup Lian cu kapa nih khamh ding in a zuam tuk ko nain a khamh kho lo” tiah 7NEWS Adelaide sin ahcun a chim ve. Hi inn khangh nak ruang ah hin a dang minung pakhat zong hliamhma a tuar ve i Sizung ah an kal pi lio asi.\nHi inn kanghnak kong he pehtlai in biafiang ngai ngai aum kho rih lo. Minung nih khangh hramhram mi maw a si a mah tein dah timi cu police nih an hlathlai cuahmah. A si nain minung khangh mi si loin a mah tein a kang mi a si ko lai tiah an zumh bik.\nVIDEO timi hi Click law rak zoh ve Source: VOM\n← Kan Lai Nu Model Sarah cu a Model chin lengmang ko cang\nUS ah Pi Tial Tlem (Rev. Dr. Edmund Za Bik nupi) nih Mual a Kan Liam Tak (RIP) →


Breaking News: KIA le MNDAA fonh in Ralhrangbu he fak taktak in kahdohnak ah, kachin Baptist Church cu hriam ngan nih a tlak – Chintanbo\nBreaking News: KIA le MNDAA fonh in Ralhrangbu he fak taktak in kahdohnak ah, kachin Baptist Church cu hriam ngan nih a tlak\nKIA le MNDAA fonh in Ralhrangbu he fak taktak kahdohnak ah, Kachin Baptist Church cu hriam ngan nih a tlak\nShan ramkulh chaklei Pang Hseng(ပန်ဆိုင်:) khua ah KIA le MNDAA fonhti in ralhrangbu he tuni August ni 20 chunhnu ah fak taktak in kahdohnak a chuak i Kachin baptist Baptist Church hmun chungah hriam ngan a tla i a puak tiah khuami hna nih thawng a kan pek.\nPang Hseng khua MyinTaan(မြင်တန်) tlang kehram ah kahdohnak a chuak i khuami hna cu a himnak lei ah kan zam” tiah khuami pa 1 nih a chim.”khuami hliamhma a pu mi thawngpang tu cu kan thei lo. Nizan zong ah kahdoh ruang ah khuami hna kan zam. A tu zawng kan zam (ralhrangbu lei in hriam ngan in ruahnak le duh nak paoh ah an kah)” tiah khuami pa 1 nih a chim.\nKIA le MNDAA fonh timi bu hna le ralhrangbu hna cu Pang Hseng khua ah August thla ni 6 thawk in kahdohnak a chuak i khuami lurel 1,000 leng ramri zulh in a himnak hmun ah an i dor. KIA Ralkapbu (6) le MNDAA hna fonh in ralhrangbu cu kahdoh nak a si i tuni zanlei slm. 3:00 hrawng tiang Meithal thawng kan theih tiah ah khuami hna nih an chim.\nSawmnak aw; KNDF(Karenni National Defense Force) nih SAC ralkapbu cu mipi he tanti ding ah a sawm hna\nBreaking News; Ralhrangbu le KNLA ni 4 chung kahdohnak ah ralhrang 20 an thi


BATUPUEI MATUPI KHOPUEI - LOSAK LAA\nLOSAK KHOTUE (TANGLAA SOLNA)\nTangla aw kai kho la cet sih, tangla boeipa daw sih. Ankhung muem a thoeng sih, anyaeng paw ah cu sih. Didae didae didae, a hoi oi ya a hoi napa hoi la la oe.\nKama kama lo ah adi canglong antoi pok, pok oe, anmai thai thaih oe. Antoi pok pok oe, di dae di dae ahoi oi ya oi ya.\nSubom impae impae lah va bom ipmae impae lah. Ahluei ka thung na la, a la ka thung na la. Ala beyaw beyaw Ahluei beyaw beyaw. Ahluei thaih pom ca sih, a la thaih pom ca sih. A hluei thae thae oe ala thae thae oe. Di dae diae a hoi oi ya oi ya.\nRhangkhueh ham la ka ti a, pangtaeng sunghai cawt ka bang, sucawk va cek cot ka tuk. Rhang hoi ham la ka ti ah lolak dong long cawt ka voeih, humhi sutang cawt ka tuk. A hluei ka thung na la a la ka thung na la. Ahluei beyaw beyaw a la beyaw be ayaw. Ahluei thaih pom ca sih ala thaih pom ca sih. Ahluei thae thae oe, ala thae thae oe. Didae didae didae, a hoi oi ya oi ya.\nKhangkhung im ah khangkhung sih, khangcaw im ah khangcaw sih. Didae didae didae, a hoi oi ya oi ya.\nKhosa sih khosa sih anthli kho la khosa sih. Selokho la khosa sih. Anthli pui pui oe, selo pui pui oe. Anthli pui long pataeng khaw, selo pui long pataeng khaw. Didae didae didae, a hoi oi ya oi ya.\nAthung la ka cet bukam kam at ka ang, ahang la ka cet buhkam kam at ka ang. Buh aw maeh aw halo loeih, buh aw maeh aw ha lo loeih. Thangvuel ka ca thal pom pa, om vai ka ca thal pom pa. Didae didae didae, a hoi oi ya oi ya.\nAok im ah a ok coeng, acak im ah acak coeng. Aok pa toeng thui na sih acak pa toeng thui na sih. Ok yo im oe ca yo im oe, a ok boeih boeih ai, aca boeih ai boeih. Didae didae didae, a hoi oi ya oi ya.\nCasih ca sih bungpuei thaihthon ca sih. Ca sih ca sih bungma thaithon ca sih bungpuei huk kuk oe, bungma huk huk oe. Didae didae didae, a hoi oi ya oi ya.\nAthang maeh vai maeh vai thanpom maeh vai maeh vai. Athang maeh vai maeh vai thang pawn maeh vai maeh vai. Cipuek mongleng ka boh na ah kaban tlo hai baw, toem ca khang rhang ka tum na ha ka laeng a tlo hai baw, ka lam na aa, ka phai a tlo hai baw. Didae didae didae, a hoi oi ya oi ya.\nLOSAK CIL TOI\nHlang Phung a ka ming na long he poei boeih a khueh tih ning Matu cako long khaw poeih he boeih khueh la om.He ka poei he tah sawt vaeng ah matu ca ko ham ngawn taha yoei la khotue kang a ti uh. Poei boeih boeih khotue a ming na tih poei ka sai ni a ti a tah kho ka tue ni ti la a thui uh. Te dong ah Matu phung ah Losak Khotue, Lodet Khotue, Cangyom Khotue, Yusuk kho tue ti la a ming he a phun phun a na om van.\nMatu cako yan kah a hing na la a na khueh koek he tah duek phoei ka lak ah hing vaeng kah khosak na he a yet ngai a na tueng sak uh. Te kah tueng na dong ah lo he olpuei koek la ana khueh u van. lotawn neh bungkhut tih hing na tom la a om dong ah lotawn he olpuei la a na khueh la om.\nTe kah lotawn vaeng ah Losak Kho a tue hlan khui a tah lohma kah toi an he a na ca u pawh. Van khui kah a ham ca khoning a ka ming rhoek loh kho a na sawt tih tahae a tah a tue he yoei coeng thuem coeng ti a tah kho tue ham teh a na kam hlah uh. Vang khui kah a ham ca loh monglaeng a tum coeng atah lo la a ka cet long khaw im la bal tih lamhma la a nahuet uh.\nLosak hnin ka ham la lo a ka hla long tah hlaemhmah ah lo la awt awt cetih hmueihphum ham la hmueih (ai, ui, ok) khaw a khuen u tih cet uh. Ming cang a tah te kah a khuen te a ngawn u tih hmueih a phum uh. Te a phum coeng a a tah lo kah anthai te a oh u tih im la a loe la cet tih buh an a thong u tih impil ah buh a tael uh.\nLosak ni hnin a tah hlang tom loh im ah buh a tael imsuep a om na pawt ham la a ti tih. te coeng ah ka tue a ti a mu he poe coeng rhotui then tlan coeng ti uem na neh buh he a tael u la om.\nHula Rhoek Loh\nLosak hnin a he hula rhoek long tah a hlo rhoek, a vahoi im ben la hnilaem a vah u tih cet uh. A mani, maya ben long khaw im takuema caeh na u ah hula rhoek te maeh a buem sak uh.te kah a buem maeh boeih nen te hlaem ah rhoibuh a thong u tih a hmaeh na uh.\nTANGLA A SOL UH\nTe coeng ah cadonghu la loh im ta kuem la tang la a sol u tih im takuem ah la lam doe ah laa a sak uh. Te lam ka loh ombal khai cet u tih dae na u thae he a sai uh.\nLOSAK LAA KHUI KAH PAKHAT THUI CAIH NAH\nLosak laa Muep ha lo van tih a so kah a ka om ke a toi ca mai nih bet asen la a mueih yaak ham la na ngaih a tah (LOBAH KHOCIL THEN) VCD dong ah a then la na sawt tih na hna tun thai.\nTe kah laa dong ah a ka om van pakhat tah\nOkhul hnuk ah kai ka cet\nOkngal kung thoe beh ka caeh\nOkrhul kung thoe, kung thoe,\nOk ngal kung thoe kung thoe,\nYan ah thai phum tlang Khuingaw pango hmui ah Matu cako loh kho a nasak ti la a thui. Te vaeng ah Khuingaw pango timpawn ni bung pawn ni ti la a yak vaeng ah bung tang mah pawh a ti uh. Ngah ngah a om vaeng Khuingaw te tim tangloeng tih hlang boeih a et.\nTe kah a et na hmuen a te okngal loh a muet tih a kangloeng vaeng a tah okduk (kongduk) te phawn a muet vaeng ah hlang pakhat camoe te lawt om a tih. Camoe loh a sawt vaeng ah acaeh na khaw ming pawh a om na khaw ming pawh. Okngal kah a muet te a cak van a hnuk te a vai phueih. Tadoem ben a pha vaeng a tah hmangrhong taeng thang dong ah ti kah okngal te vik man. Lo a sak u tih okngal ka sah u eh a ti vaeng khohong khui ah hlang rhah ol te a yaak uh. Koe a sawt v aeng a tah hlang te lawt a hmuh u tih nang u lae a ti na u a khaw thui tlaih pawh. A hnuk ah Yu a rhui tih hlo a phoek daeng akh ka \_pumtak ca a ti a thui tih a mah kho la te kah camoe te koep a thak u ti la a thui.\nLosak laa dong ah he Khokhuen cil khaw om ti ming thai.


A Poi Tuk E, Patling Pakhat A Si Mi Myithla A Tih Tuk Ruang Bak Ah A Nunnak A Liam Riangmang – HRINGDILDEL LAIRAM\nIndia, Tamil Nadu, Cuddalore district palik sakhan chung i thil a cang mi a si. Palik rian a tuan lio mi patung kum 33 mi cu muithla a tih tuk ruang bak ah a mah le a mah a nunnak ai la ai that tiin India Today thawngpang thanh nak ah fiangten an van langh ter.\nPalik Prabhakaran hi a ngandamnak a ṭhat lo tuk ruangah siikhan ah ai piah leng mang i Doctor te nih an zohkhenh lengmang mi a si. A mah hi chunglhar in khuasa mi a si i a nupi he fapa pakhat le fanu pakhat a nei mi an si i palik quarter chungah an um. A zanmang ah cun meiphu lak i a um mi nu pakhat a hmuh tawn i mah nu nih cun hri in reh a rak timh lengmang i hna a rak hnawh lengmang tawn tu a si.\nA mang a manh tawn mi konglam cu a chingkhar a nupi le a hawikom pawl sinah a chim lengmang tawn ti a si. Cuti cun a lungre a thei i a ngeih chiat tuk tawn ruangah kuttial zoh a thiam mi minung sin zong ah a vai i zoh ter tawn ti a si. Bomh a va hal tawn hna. A damlonak ruangah ni 15 chung i dinh nak a lak i an inn chung i Pathian biak nak thlacam nak room ah ai khar khumh tawn ti a si.\nA nupi le a fale pawl cu an chungkhat puai an tuah nak hmun ah a kal ter dih hna i a mah te lawng an in chung ah a rak um ti a si. Cuti cun, A nupi le a fale pawl an va tlun tikah cun a mah te lawng an inchung ah cun a rak i awk i a ruak in an hmuh. A rianran nak in a chungkhar le nih cun sizung ah an tlikpi colh hna in Sibawi te nih a nunnak a liam cang e tiah an rak chimh hna.\nCuddalore New Town Police zong nih mui thla a ṭih tuk ruangah a mah le a mah ai that mi a si e tiah bi an phuang, cun case an siam piak i a thih nak a ruang hi fiangfai deuh in dothlat nak tuah zong an timh ti a si. Thilmak tuk mi pakhat cu ahlan ah an umnak palik sakhan chungah nu pakhat cu datsii (Kerosene) he rak i khang in a nunnak a liam cang.\n← Vawlei Cung Ah A Um Bal Lo Mi Thil a Si Caah, A Hmu Tu Vialte Zong Nih\nCelh Awk A Tha Loh Sullam Ngei Lo Tuk In Nungak Kum 21 Minung An Kan Tleihpiak Pin Ah Fak Tuk In →


Chin Puaisa Pari Ruangah Chinmi 10 China Ram Ah Thong An Tla | The Chin Express\nChin Puaisa Pari Ruangah Chinmi 10 China Ram Ah Thong An Tla\nAugust 18, 2018 Tial Lian Thang Chin 0\nChin puaisa Rosilin Pari @Cuaitin Pari nih Kawlrammi 13 thong a tlakter hna. An dihlak in pa lawngte an si. Minung 10 cu Chin miphun lawngte an si i adang 3 cu Kawl miphun an si.\nChin miphun hna cu Tedim, Falam le Mizo pawl an si i tam deuh cu Tahan pengah a ummi an si hna. Kawl 3 lakah 2 cu Pu Chit le Zaw Zaw an si. Adang pakhat cu a min an hngal rih lo.\n“August 6 ahkhan ka naupa Lalhriat Zuala @Aye Min Maung le adang Kawlrammi 12 cu China ram Guangdong ah palek nih an tlaih hna i atutiang thonginn chungah an um peng ko,” tiah Lal Pian Huna nih The Chin Express ah a chim.\nPari he aa bawmmi Tuluk boss pa nih Myanmar ramri tiang kan thlah hna lai a ti hna nain Guangdong lamkam ah a thlak hna i a zaamtak hna\n“Thong an tlak hnu in atutiang zeihmanh an thawngpang kan thei kho ti hna lo. Myanmar Tanzung lei zongin atutiang an thawngpang kan thei kho rih lo. Kan khua Kawlkulh ah ka nulepa zong lungrethei tukin an um.”\n“Thong an tlakmi hi an puaisa Rosilin Pari ruangah a si. Rosilin Pari hi Tuluk boss pa he an i bawm. Tuluk pa nih cun Myanmar ramri tiang kan thlah hna lai i Myanmar nan phak tikah Rosilin Pari a nulepa hnahnawhnak nan pe hna lai lo a ti hna.”\n“Myanmar ramri tiang thlah loin China ram, Guangdong lamkam ah a va hlonh hna caah palek tlaih le thongtlak an ton hi si,” tiah Lal Pian Huna nih a chim.\nRosilin Pari nih a hlen hna caah China ram an kalnak si\n“Rosilin Pari nih China ram nan phak tikah phone dawr ah nan ttuan lai a ti hna. Ka nu nih Rosilin Pari a nulepa sinah voi tampi a va hlat i ‘kan fanu cu zumh lo awk um lo’ an ti ruangah ka naupa a kalter hi si. Rosilin Pari i Varpui khuami a si.”\n“Nain, Rosilin Pari nih amah he aa bawmmi Tuluk pa company (plastic sehzung) ah a ttuanter hna. Ni 20 chung din loin an ttuanter hna hnu ah palek an ra an ti i an zaamter hna.”\nLamkam ah sau nawn an um hnu ah palek nih an tlaih hna i atutiang an thawng theih a si ti lo, Pari sinah bawmh an hal nain a bawm duh hna lo\nRosilin Pari nih an thlahlawh a pe duh hna lo\n“Ni 20 an ttuanman fang 1 hmanh a pe hna lo. Thla 1 chung rianttuan loin an umter hna i rawl a rim nammi peng an pek hna. Rawl kan in pekmi hna he aa ci an ti hna.”\n“Kan tlung lai an ti nain an tlunter duh hna lo, Rosilin boss pa company tthiam a simi cuaipia sehzung ah an ttuanter tthan hna. Thla 3 chung ni 1 hmanh din loin suimilaam 10 le a caan ah 12 chung peng an ttuanter hna.”\n“Suimilaam 1 ah yuan fang 8 in an ttuanter hna. Thla 1 ah yuan 2,400 a hmu ding an si i thla 3 ahcun 7,200 leng cio a hmu ding an si nain 250 cio lawng a pek hna. Tuluk pa an hal tikah nan lahkhah kan pek dih cang ko hna cuta a ti. Rosilin Pari an hal tikah mah zat lawng aa ka pek a ti ve hna.”\n“Mah ruangah an thinhung tuk i, kan lahkhah kan liamh seh, palek sinah kan report lai an ti. Cucaah, Tuluk pa nih tlun nan duh ahcun Myanmar ramri tiang kan thlah hna lai i Rosilin Pari a nulepa harnak nan pe hna lai lo a ti hna, nain ramri tiang thlah loin Guangdong tiang lawng a thlah hna i lamkam ah palek tlaih dingin a chiah ta hna hi si,” tiah Lal Pian Huna nih a chim.\nRosilin Pari @Cuaitin Pari (Pari @Cuaite)\nRosilin Pari cu The Chin Express nih kan chawnh\n“Puaisa ka si lo. Ka boss pa hi China ram ah company tampi a ngeimi si i hmun kip ah holhlet ka ttuanpiak,” tiah Rosilin Pari nih a chim.\n“Ka boss pa tu hi puaisa tampi he aa pehtlaimi si. Kawlram ah minung a cah tawn hna i ramri tiang a don tawn hna, keimah nih holh ka lehpiak tawn hna.”\n“Nain, February ah kan khua Varpui ah ka tlung i kan khua pawng minung pawl nih China kal kan duh ve, ra kan bawm ve an ti caah minung 53 ka bawmh hna. Tangka zong keimah sinah an ka pe lo, ramri ah ka boss pa sinah an pek,” a ti.\n“August 6 ah tlaih a tongmi kha ka bawmhmi hna lakah aa tel vemi an si. Ka bia ngaih duh loin anmah tein an kal i mah thil kha an tonmi si. Zei ruangdah ka bia an ngaih lo ti cu ka hngal lo. Keimah theih loin an kalmi si caah zeihmanh ka hngal lo, atu khuazei an um zong ka hngal lo.”\n“Tangka 250 ka pekmi hna kong he pehtlai in, suimilaam 900 chung an ttuanmi cu zuh ding an si. Suimilaam 600 cu boss nih a liampiak chungmi hna an mawttaw cit man, an lansazeih a si. Suimilaam 300 cu thla 1 an dihheumi man si. Zeihmanh ttuan loin 250 an ngahmi hmanh kha an vanttha leh. An duh paoh in bia an chim, bator hna,” a ti.\n“Rosilin Pari nih a chimmi hi lih lawngte a si, mah tluk a hrokhrawl cangmi nih cun ka palh a ti bal lai lo hen cu,” tiah Lal Pian Huna nih a chim. ”\n“A kong kan hlat tikah, Singapore zongah hitin a mual a rak pho caah Macau ah a kal. Macau in mainland China ah a kal tthan i atu Tuluk boss pa he i bawm in puaisa a ttuan pengmi si. Ni kum zongah fak tukin a mualpho nain a nulepa nih mitthli he an rak nawl hna ruangah an ngaihthiam hna,” a ti.\n“Atu zong Tahan palek sahkhan ah human trafficking case in ka pa nih a report cang. Ka pa lila zong cu palek a si.”\n“Nain, Pari cu China ram ah a um caah zeihmanh an tuah kho lo. Ka palh bak lo ati ahcun Kawlram ah rak tlung seh ca, a palh le palh lo a theih lai cu. Atu hmanh ah a nulepa inn ah minung an phan lengmang cang hih,” tiah a chimchap.\n“Palek sin ahcun an ka report rih lo, kaa theih rih lo,” tiah Pari nih a chim.\nRosilin Pari minung 30 company dangah an zaam\nPari a minung dang 30 zong company dangah an zaam. A zaami cu Tahan peng i Taungphila le khua dangdang ah a ummi Falam lawngte an si, tiah Pari sin in a zaam vemi Chin nu pakhat nih a chim.\nNain, “an zaam lo, an um ko,” tiah Pari nih The Chin Express ah a chim.


Ralhraang Nih Inn An Khangh Ruangah Khua Mi Minung 100 Renglo An Zaam - Online Newspaper\nNovember 26, 2021 admin Theihtlei 0\nPale peng Cawngwindu(ကြောင်ဝင်ဒူ)khua chung inn SAC ralhrang nih mei in an khangh.Sagaing ramtthen၊ Pale peng၊ Cawngwindu khua chung, inn SAC ralhrang nih mei an duah caah khua mi (100) reng lo an zam tiah Pale joker biachimnak nawl ngei tu nih a chim.\nSAC ralhrang le PDF cu zahan November (25) chun sml(1) Cawngwindu khua pawng kahdohnak a chuak. Ralhrang(2) an thih caah ralhrang(30) tluk nih khuachung inn(2) cu an duah.Ralhrang khua chung an luh caah khua mi cu an zam dih. Cu ka khua pawng um ah aum mi Aungchantar khuami zong an zam.\nKhuachung ah minung an um ti lo. A zam mi (400) tluk an si. Ngakchia le tar zong an i tel tiah achim chih.Tar le Ngakchia zong an i tel. Tu tiang khua an tlung ngam rih hna lo. Kan mah Jokers phu nih puan le thillum cu kan tawlrel piak hna.Cheukhat cu pawng kam chungkhat inn ah an um hna. Ramlak um mi cu kan mah phu nih kan zohkhenh hna tiah Jokers phu biachim nawl ngei tu nih achim.\nNews dang:Zalun peng ralhrang sakhan pawng kahdohnak chuak,Mizapi (10)reng lo PDF nan si tiah an tleih hna.Irrawaddy ramthen၊Zalun peng၊Nayingpin(ညောင်ပင်)sang ralhrang sakhan pawng kahdohnak a chuah hnu ah SAC ralhrang nih Mizapi(10)reng lo PDF nan si tiah an tlaih hna tiin Cu ka hmunhma um mi sin in theih asi.\nNovember (24)zan sml(7)tluk kahdohnak a chuah hnu ah SAC ralhrang nih Bawkun(ဘောကင်း)lam tonnak an phih i check hlat nak an tuah hnu ah mizapi(2)an tleih hna tiah cu ka hmunhma um mi pakhat sinin theih a si.Kahdohnak a chuak hnu mizapi pahnih cu a tlaih hna i an tuk an velh hna.A tu vel tu hna hi ralhrang lawng si lo in ralhrang thawng pe tu dalaan zong an i tel”tiah cu ka hmunhma um mi pakhat nih a chim.\nCu hnu November (25)ah SAC ralhrang nih mizapi(8)cu PDF nan si tiah an tleih than hna.PDF nih ralhrang sakhan pawng bawlungkun cungah an kai ii, line-up an tuah lio ah an kah hna tiah cheu khat nih an chim. Cheukhat nih ralhrang sakhan chung bomb a puah caah ralhrang nih meithal an puah than mi si tiah an chim. Ho hmanh nih kan zoh ngam hna lo caah thawng fiang theih a si lo.\nRalhrang lei (2)hliamhma an pu tiah theih a si. Mizapi(10)leng cu PDF nan si tiah an tlaih hna”tiah cu ka hmunhma um mi sin in theih asi.A tu tiang mizapi an tlaih mi hna cu an thlah rih hna lo. Khua chung luh chuahnak cu an hngah ii, cu hlannak in mi an check hlat deuh tiah theih asi.\nThawng dang:CNA,CDF zong nih kan i fiang ding cu nawlngeihnak ( Power) kan ngeih mi hi mipi pek mi a si kan theih hau. Cu nawlngeihnak cu mipi cungah ah duhpaoh in hman lo kha a biapi taktak.Uknak ttha lo kan doh kan ti ttung i uknak ttha lo lungput kan ngeih si ko ahcun kan doh mi kan i fiang lo tinak a si ko hnga.\nUknak ttha lo tangah a rawkral dih cang mi kan ziaza ttha lo remh zong ai tel chih.Kan mipi pawl zong nih nawlgeihnak hi mipi kut ah a um kan i fian ve a hau.CNA,CDF zong kan ttih tuk hna ding a si lo. Thil dik lo an tuah si cun sualphawt ngam awk a si ko. Hi dohthlennak ah a hrampi cu mipi kan si zong kan philh lo hau.\nTulio kan boruak ah mipi nih CNA ,CDF an ttih tuk mi hna ka hmuh ah ka lungnuam hrim lo ( Khuakip cu an si ve lo). Sual zong an phaw ngam hna lo. An hrocer an tlerhkhawn hna ruangah a si hrim lo. Ramkhel ah mipi le ralkap a kal dan kan i fian deuh lo ruang zongah a si men lai.\nNote: Ka hmuhton mi chungah kan lung nuam lo ngai mi a si caah ka ttialnak a si. CNA,CDF le mipi kar remlonak cu si hram hlah seh.\nCrd:Salai Elishama TN(Salai)\nA cung i a ttial mi kha,Pu No Than Kap,nih a lanhter menmen kho lo i a tang lei bantuk hin tawite in coment a peek ve:Pu No Than KapDoletnak tuahtu nih mipi an dawt bantuk in mipi nih dawt khawh ve dingin doletnak tuahtu nih lam an hruai khawh ahcun “tihnak (fear)” a tlau lai ii dawtnak rah “tanrualnak (solidarity )” a chuak kho.. Mipi le doletnak tanti taktak ahcun a ho ral hman nih tai a har ngai lai.\nThawng dang:Yangon Bomb Puahnak ah Laimi Pakhat Hliampu, Pastor Pakhat Tlaih Tong ve.Nizaan November 25 ah Yangon ramtthen, North Dagon sang no. 38, Tapin Shwehti lam le Maha Bandula lamton ah a ummi inn pakhat ah bomb a puak i Laimi pakhat hliamhma a pu ve, tiah thawng kan theih.\nTlaihmi lak ah kum upa tar pakhat le COVID-19 sii chunh ding in a hngakmi pastor pakhat zong aa tel, tiah thawng kan theih. SAC ralhrang thawngzamhnak MWD nih cun bomb an sernak ah a puak, tiah a langhter.\nရန်ကုန် ပေါက်ကွဲမှု ၁ယောက်သေဆုံးပြီး ဓမ္မအမှုဆောင်တစ်ပါးအပါအဝင်မိသားစုဝင်တွေဖမ်းဆီးခေါ်ဆောင် ရန်ကုန်တိုင်း၊ မြောက်ဒဂုံမြို့နယ် ၃၈ ရပ်ကွက်၊ တပင်ရွှေထီးလမ်းနဲ့ မဟာဗန္ဓလလမ်းထောင့်က အိမ်အပေါ်ထပ်ကနေ မနေ့ နိုဝင်ဘာ ၂၅ ရက် မနက် ၉ နာရီလောက်တွင် ပေါက်ကွဲမှုဖြစ်ပွားပြီး လူငယ် ၁ ယောက်သေဆုံးကာ ၂ ယောက်ဒဏ်ရာရရှိသွားတယ်လို့ကနဦးသတင်းရရှိထားပါတယ်။\nယင်းပေါက်ကွဲမှုကြောင့် ဂျွန်ဆင်ဗန်ဗျက်လောမ် (၁ရနှစ်)၊ ကျော်သီဟ (၁ရနှစ်)၊ အောင်ခန့်ပိုင် (၁ရနှစ်) တို့ဒဏ်ရာပြင်းထန်ရရှိကာ မင်္ဂလာဒုံဆေးရုံတွင် ကျော်သီဟ ဟာဒဏ်ရာနဲ့သေဆုံးသွားတယ်လို့ စစ်ကောင်စီဝါဒဖြန့် MWD သတင်းမှာဖော်ပြထားပါတယ်။\nစစ်ကောင်စီဝါဒဖြန့် MWD သတင်းက လက်လုပ်မိုင်းစမ်းသပ်စဉ် ပေါက်ကွဲတာလို့ဖော်ပြထားပေမယ့် ဖြစ်စဉ်အသေးစိတ်ကို စုံစမ်းနေဆဲဖြစ်ပါတယ်။ဂျွန်ဆင်ဗန်ဗျက်လောမ်ဟာ ချင်းပြည်နယ်၊ ဖလမ်းမြို့နယ်ကနေ ရန်ကုန်မြို့သို့လာရောက်နေထိုင်တဲ့သူဖြစ်ပါတယ်။\nဒါကြောင့် ပေါက်ကွဲမှုဖြစ်ပွားတဲ့နေအိမ်က အိမ်ရှင်မိသားစုတွေကိုဖမ်းဆီးခေါ်ဆောင်ပြီး ၄င်းတို့ထဲတွင် ကိုဗစ်ကာကွယ်ဆေးထိုးဖို့ လာရောက်စောင့်ဆိုင်းနေတဲ့ ခရစ်ယာန်ဓမ္မအမှုတော်ဆောင်တစ်ပါးလည်းပါဝင်ပါတယ်။၄င်းနေအိမ်တွင် သက်ကြီးရွယ်အိုတစ်ယောက်လည်းရှိကာ ၄င်းကိုလည်းဖမ်းဆီးခေါ်ဆောင်ထားခြင်းရှိ၊ မရှိမသိရသေးပါ။\nHmanthlak: Hliam a pumi Johnson Van Biak Lawm.\nKum 63 Nu Asi Cang Mi Nih Tuah Ding Ahcun Aidawhlo Ngaingai Si


England Prince Charles nih a Hlutmi Ks. Sing 1,700 Leng Man Sii cu Chin Ram A Phan Cang – THE CHINLAND POST\nEngland Prince Charles nih a Hlutmi Ks. Sing 1,700 Leng Man Sii cu Chin Ram A Phan Cang\nEngland siangpahrangnu Elizabeth II i a fapa Prince Charles nih a hlutmi US$119,121.68 (Kawlram phaisa ting 1,780 leng) man sii le sii thilri pawl cu Matupi peng Lailenpi khua ah December thla dongh khan a phan cang tiah theih asi.\nPrince Charles (Prince of Wales) nih a dirhmi ‘International Health Partners UK’ nih Dr Sa Sa dirhmi Health and Hope Myanmar sinah a hlutmi asi. Health and Hope Myanmar nih a rianṭuan pawl an umnak hmun pawl ah a phawt hna lai. Health and Hope Myanmar cu Mindat, Matupi, Sami, Thantlang, Hakha le Paletwa peng, le Rakhine state cheukhat ah rian an ṭuan.\nHelth and Hope Myanmar i program director Dr Bei Cho Tha nih, “tu thla thok in kan group ngandamnak rianṭuan pawl an umnak khuate pawl ah kan phawt thluahmah hna lai,” tiah a chim.\n“Kan phawt khawh lonak khuate pawl cu March thla ah ngandamnak tinṭan a um i an dihlak an ra te lai i kan pek te hna lai. Matupi Sizung, Hakha Sizung le Lailenpi Clinic zongah sii kan hlut lai. Rakhine state cu a him lo caah luh khawh si lo i kan hlu kho lai lo. Prince Charles nih a kan hlutmi sii tam deuh cu si-ai an si hna, dinmi sii deuh kan ti lai cu,” tiah a chim.\nPrince Charles nih a dirhmi International Health Partners UK nih Health and Hope Myanmar sinah atu bantukin sii a hlut hi voi 7 asi cang. Prince Charles, kum 71 cu atu lio England Siangpahrangnu Elizabeth II, kum 93 i a fa upa bik asi caah a nu Elizabeth II ṭhutden a co te ding, England Siangpahrang (King of England) a ṭuan te ding a si. Ref; Zalen +++\nPrevious Thlachiatruahnak A Um Ti Lo; By Salai Za Uk Ling\nNext Hakha Pyidawta Market Hunnak An Tuah Cang


Kan Farnu Esther DCS Nih Lai Thuam Kong i A Chim Cu Ruahawk Ngai A Um! – Chin 11 News\nKan Farnu Esther DCS Nih Lai Thuam Kong i A Chim Cu Ruahawk Ngai A Um!\nPosted By: victor victor July 12, 2020\nMyanmar Idol season 4 ah pakhat nak laksawng a hmu kho tu Chin miphun kan arfi dawh a si mi Esther DCS hi cu uar a um tuk hringhran. A mui nih le dawh bak, a lungthin zong a tha, a aw zai nih Chin mi an kan cawnsan mi hi uar lo awk a that lo nak a si.\nTuzing ah khan Esther DCS nih a Page ah ca pakhat a rak tial mi cu\n“Chin miphun kan thuamthil hi cu kan miphun hna limhang le rumra a ngeih ter tu a si bantuk in tlangcung mi hna kan limhang a ngan ter tu zong a si caah Chin nu nih Chin thuamthil dawh I hruk in Saya Main Chit Thu nih hla a ka tial piak mi “Yin-Hte-Kah-Bae-Thu Sih-Lea” ti mi hna cu MRTV ah zukcawl hmuhsak ding in ka kal cang.\nZei bantuk hla phun dah a si hnga ti mi nan hngalh khawh nak hnga ding ah cun lungsau tein nan rak hngah rih lai nak kan nawl ko hna” tiah Chin Arfi ceu dawh Esther DCS nih cun a rak tial hi a si. Chin mi kan thuamthil hi kan miphun limhang a ngeih tertu le a dawhter tu a si khawh nak hnga ding ah cun a hmang tu hna nih zeibantuk dirhmun in dah kan I hruk-aih ti hi a biapi ngai mi zong a si.\nHi tluk in zoh a dawh mi kan Lai thuam dawh hi cheukhat nih phanat hna ah an ser, mask hna ah an ser hi a tha ko tiah nang teh na ruat ve ko maw? Miphun pakhat nih a ngeih mi miphun thuamthil te hna hi lamh chih ding le cil chak men ding ah cun a pam tuk na ti ve lo ?\nSource: ESTHER DCS’S PAGE


Isaiah 31 (Isaiah 31)\nHakhaKawlCa kDal 31Cang\nPathian Nih Jerusalem A Huhphenh Lai\n1Bawmhnak hal awkah Izipt i a vung kalmi cu an lo cang. An i bochanmi cu Izipt ṭhawnnak kha a si — a rangtum hna le a rangleng hna le a ralkap hna kha an si. Sihmanhsehlaw Bawipa, Israel Pathian Thiang kha cu an i bochan lo, bawmhnak zong an hal duh lo. 2A tuahmi cu zeidah a si ti kha a hngalh. Rawhnak kha a tlunter. Miṭhalo cu dan ka tat hna lai i a hupphengtu hna zong ka tat ve hna lai tiah a rak chimmi kha a chim bangin a tlinter taktak. 3Izipt mi cu pathian an si lo — minung lawng an ve ko! An rangtum hna cu thlarau an si lo. Bawipa nih rian a vun ṭuan tikah cun a ṭhawngmi miphun kha a cim cutmat ko i cu miphun ṭhawng nih a bawmhmi miphun der zong kha a tlu ve ṭhiamṭhiam lai. An pahnih in an rawk lai.\n4 Bawipa nih a ka thawh i, “Sa a uammi chiandeih cu tuukhal pawl nih an au an khuanhnawh len zongah an ṭhawl khawh lo bantukin keimah Ralkapbu Bawipa zong hi, Zion Tlang ka humhaknak hin zeihmanh nih a ka ṭhawl kho lai lo. 5Va nih a fale kha huhphenh awkah a bu cungah aa hel lengmang bantukin keimah Ralkapbu Bawipa zong nih Jerusalem cu ka huhphenh lai i ka humhak lai,” a ti.\n6Pathian nih, “Israel mi hna, fak piin ka thin nan ka hunter i nan ka doh. Sihmanhsehlaw atu cu ka sinah ra kir cang ko u. 7Sualnak siasal sui le ngun in nan i sermi nan hlonh hna caan kha a phan lai. 8Raldohnak ah hin Assiria mi cu hrawh an si lai, sihmanhsehlaw minung ṭhawnnak in a si lai lo. Assiria mi cu raltuknak hmun in an zam lai i an tlangval hna cu sal ah an tlaih hna lai. 9An siangpahrang cu a zam lai i a bawi pawl cu an thin a phan tuk caah raltuknak i an i putmi an alan hmanh kha an zamtak lai,” a ti. Jerusalem ah an biakmi Pathian, a raithawinak caah Zion i a mei a ummi Bawipa nih hi bia cu a chim.


A Poi Tuk Hringhran Kan Naunu Ni Em Par A Chungkhar Nih Pehtlaihnak An Tuah Kho Lo China Ah Rianttuan Dingin A Kalmi A Si – Chin World News Evening\nA Poi Tuk Hringhran Kan Naunu Ni Em Par A Chungkhar Nih Pehtlaihnak An Tuah Kho Lo China Ah Rianttuan Dingin A Kalmi A Si\nJanuary 26, 2020 January 26, 2020 Salai Van Chin News\nKan ram harsat ruangah le chungkhar khuasak tuntuk harsat ruangah China ram ah chinmi kan fa kan nau le zeimawzat rianttuan in chungkhar a cawmmi a ummi an tam ngaingai cang. Cheukhat cu an riantttuannak zong an tluang ngaingai i cheukhat cu a tluang lomi zong an tampi ve.\nTutan zongah Saikhum Phai khuamin Nungak Ni Em Par cu China ram ah i hlawhfa dingin le rianttuan dingin a kal i atu hi a nu le pa nih an chawn kho lo ti lo. Pehtlaihnak zong an tuah kho ti lo. Zeitindah a um i zei khua hmun dah a phak ti zong an thei kho ti lo i a konglam theimi le a hmumi a umnak theimi nih nan kan chimhnak lai tiah nu le pa nih bawmhnak an tuah.\nA konglam theimi nih cun a chungkhar hna sinah theihternak le thawngthanhnak nan rak tuahnak lai kan in sawm hna. A konglam theimi kan um sual ahcun Daniel Kap timi Facebook ah le number +19045157774 ah thawngthanh khawh a si. Thla 9 renglo a chungkhar he an i chawn bia kho ti lo. Cu hleiah amah number le agent number ti zong an thei kho ti lo tiah theih a si fawn.\nA poi ngaingai hiti bantukin kan ram ah harsat ruangah le chungkhar harsat tuk ruangah mi ramdang ka dang ah rianttuan dingin a kalmi fanu fapa an tam ngaingai cang. A cheukhat cu Singapore hna an kal i cheukhat cu China ram (Tuluk) ah hin an kal deuh tawn hna. Credit: Vapualauaw\nBreaking News: Zonuam khuami Pa Tluang Tin Thang A Tlau Rak Zoh Cio Uh\nBreaking News: University A Kai Liomi Chin Nute Ti Ah A Pam


R.I.P : Chin Mi Chungin Rev.Dr Pakhat Nih A Kan Liam Tak Than E Apoi Hringhran Ko Mu – FIAKFAIROCK\nR.I.P : Chin Mi Chungin Rev.Dr Pakhat Nih A Kan Liam Tak Than E Apoi Hringhran Ko Mu\nRev. Dr. Khai Khan Suan(Saya Khai Suan) a thi timi “Chin Global News” ah ka rel. Saya Khai Suan hi ka saya a si. Ka pa zong a si. A chungkhar Bawipa nih hnem ko hna seh.\n1980 ah Tonzang ah phung a rak chim. Culio ah crusade, campign ti a rak um rih lo. Baptist nih phungchim an rak sianh lo caah mi inn ah a rak chim. A rak laar tuk i, mi nih an ceih tuk caah zankhat ka vai pum ve. Jocab le Esau kong a chim. Esau ram a vaih karah Jacob nih a pa thluachuah a co kanh timi kong a chim. A phungchim nih khua zaza a ka ruahter. A cu zan lawng a si lo. A zarhzarh le a thlathla in khua a ka ruahter. Cu hnu lawnglawng ah Pathian dawtnak timi le khamhnak timi hi fiang pup in ka pemh ve.\nSaya Khai Suan hi kebei a si. Tiddim ah AG Khrihfabu a chuahpitu hi Rev. Dr. Hau Lian Kham(tleicia) le a mah an si. Phungchim a thiam taktak. Laimi phungchim thiam timi ah mi hmasa a si. Saya Khai Suan, mangṭha! By.Perhkalh\nThawngpang dang : Mizoram Cozah Chinmi Phun An Dawtnak Hi A Sang Hringhran An Thil Tuahmi Ai Dawh Tuk\nKawlram pi a buai tuk ruangah Mizoram ah a zaam mi hna kawlram mipi pawl cu tu lioah cyn umnak taktak ngei loin a remremnak paoh ah an chiah rih hna i an caah umnak ding a rem mi tuah piak an si lai tiah ralzaam buai pi tu hna nih cun bia an chuah.\nKawlram ralzaam mi an umnak ding hmun cu Mizoram Champhai District Zawlsei khua ah a si.Zawlsei khua cu a hlanah Selesih Sangsarih khua tiah Mizoram Khuapi hmasa bik a rak si. Tuah cun Zawlsei khua tiah uah a si cang i Khuabung le Khuangthing khua karlak ah um mi a si.\nAn khua ah khrifabu pakhat Presbyterian khrifabu lawng a um. An khuachungah hin inn 105 hrawng an um tiah theih a si. An khua hmunrawn kau pi ah ralzaam pawl umnak ding hmunpi cu thenhfel an thok cang i an thianhfel khawh bakin ralzaam pawl umnak ding buaipi colh te ding tiah timhlamhnak an ngei.\nTu lio ah hin kawlram ralzaam mi cu Mizoram ah 9000 reng lo an um tiah MZP President Pu Vanlaltana nih cun a chim i hi zat ciah timi tu hi cu ralzaam chung zongin a tlungthan mi le a rak ra tharmi an um pah tawn ruangah felfai tak cun kan thei kho tuk rih lo tiah a chim.\n← Hakha ah SAC Ralhrang pawl Zurit Lung in Meithal an Puah Len\nApoituk Hringhran Nikhat Hnu Nikhat Zual lei Kan Panh Chin Mang ko, Zei Tin Dah Khua Kan Sak Reru Lai, Thin Phan Dai Lo Si Ko Mu →


SAC ralkap nih Kani ah minung abu in a thahnawn mi hna kong U Kyaw Moe Tun nih UN Secretary sin ah chim – Chintanbo\nAugust 6, 2021 admin MYANMAR NEWS 0\nSagaing Ramthen Kani khua pawngkam ah SAC ralkap hna kut in rammi minung 40 ruak cu July thla chung ah hmun thum ah hmuh a si, tiah Myanmar-UN Palai U Kyaw Moe Tun nih UN General Secretary Antonio Guterres sin ah a chim.\nSAC ralkap i an thiltuah hi minung hna cung ah sualphun ngan mi a buar mi an sinak kong U Kyaw Moe Tun nih a tialchih. Cucaah SAC ralkap sin ah hriamnam zuarhnak vialte vawleipi huap in phihkhar dih ding in UN Security Council nih biakhiahpiak ding in a nawlchih.\nMyanmar ram kong ah minung cung ah zaangfahnak le zawnruahnak kong he pehtlai in rianrang in tawlrel a herh lio caan a si, tiah U kyaw Moe Tun nih a tialchih. Atulio hi Kani khua pawngkam ah kahdohnak a dai rih nain minung ruak zong kan hmuh than khawh men, tiah khuami hna thinphang in an um. SAC ralkap leitang pawl ruang ah khuami tampi cu inn le lo an chuahtak cang hna.\nSAC ralkap lei nih an thanh ning tu ahcun July 30 lio ah Kani peng Yepinkone khua ah hriamtlai phu minung 100 hrawng nih an kan doh ca ah kan doh than ve hna i, minung ruak 9, ramvaihank meithal le kut in ser mi bomb hna kan lak, tiah an thanh.\nUS ah U Kyaw Moe Tun Thah Ding in Mi an Hlan. Myanmar ram aiawhtu UN palai a simi U Kyaw Moe Tun thah ding in US ah a ummi Myanmar rammi pakhat an hlan, tiah Reuters thawngzamhnak nih a ttial. New York ah a ummi bu pakhat nih U Kyaw Moe Tun thah ding in Myanmar rammi pa an hlan hi a si. Asinain, an hlanmi pa nih U Kyaw Moe Tun cu thah loin a thli in a pehtlaih in thah ding in an hlannak kongkau a phuan dih, tiah Reuters nih a ttial.\nRFA nih, “U Kyaw Moe Tun thah ding in an hlanmi pa cu FBI nih an kalpi cang. Hi Myanmar rammi pa hi US ah Visit Visa in a rak rami a si i, US ram ah i dor thai ding in a sokmi zong a si,” tiah a langhter ve. Hi kong he pehtlai hin RFA nih U Kyaw Moe Tun pumpak an pehtlaih i bia an hal nain “FBI nih an tawlrel cuahmah lio a si caah keimah pumpak nih dikthlir in chim awk a ttha rih lo.\nAnmah US cozah lei zong nih thawngpang an chuah rih lo tik ah ka theithiam rih ko u,” tiah a leh hna. U Kyaw Moe Tun nih, “Na nun a him lo tiah thawng cu an ka thanh. Palik nih hlathlainak an tuah cuahmah lio a si. Keimah pumpak nunhimnak zong palik nih ttuanvo an lak ko,” tiah Reuters thawngzamhnak ah a chim.\nReuters thawngzamhnak nih FBI sin ah Email in bia an hal nain FBI lei nih, “Mah bantuk nunhimnak lei ttuanvo laknak kong cu mizapi sin ah dikthlir in kan phuang tawn lo,” tiah an leh. U Kyaw Moe Tun cu SAC nih uknak an lak hnu ah UN ah SAC aiawh loin Myanmar rammi aiawh in kut zung thum thlir buin bia a chimmi kha a si. Credit: BBC, The Hakh TImes, The Chin Journal


SAC Ralhrang Le KPDF Kahdohnak Ah SAC Thi An Tam, Mipi Lei Hliamtuar An Tam Ve – Onlinenungak\nSAC Ralhrang Le KPDF Kahdohnak Ah SAC Thi An Tam, Mipi Lei Hliamtuar An Tam Ve\nSagaing ramthen, Kani peng le Buhtalin peng aton nak ah Kani mizapi ralkap phu KPDF(1),le ralhrang kar nizan ah kahdohnak aum i ralhrang lei 10 nak tlawm lo an thi i PDF pakhat hliamhma atuar thinphan ding um lo.\nRalhrang nih an kah mi hriamngan kuan ruang ah khuami 7 an hliam tiah KPDF nih an chim. Nizan November 25 ah Kani-Butalin aton nak hmunah ri lawmh in ara mi ralhrang phu hna cu KPDF (1) nih an bawh hna i an rak kah hna.\nAn i kah caan asau ngai, mizapi ralkap cheukhat nih an kham hna cheukhat nih an rak kah hna hnu ah hnu kan tawlh khawh tiah mizapi vengtu ralkap chimphuan nak nawlngeitu pakhat nih khit thit media ah achim. Crd; The Chin Post\nRelchap; Lawngtlai District chung ralzaam tawlreltu Central Young Lai Association, Lawngtlai nih cun nizan November 26 ah khan Lawngtlai District chung ralzam kongkau ah cathanh an chuah. Cathanh an chuah mi ah hin hmai lei zong ah Lawngtlai District chung ralzaam zohkhenh le tawlrel an i zuam peng kong le riantuan cuahmah a si kong lengah Lawngtlai District chung ah ralzaam an cohlan peng kong an tial.\nHi Cathanh an chuah mi hi ralzaam tawlrelnak le bawmhnak phawtzamh kongah a buaktlak deuh in an phawtzamh khawh nakhnga mipi sinah nawlnak an tuah. Cathanh hi mizo ca in an chuah caah atang lei ah hin Laiholh in kan rak leh. 1. Ralzaam a um ciami le a ra lai mi hna ca ah Lawngtlai District chung ah hohmanh nih mibu a si maw pumpak zong in bawmhnak (donation) hal lo ding. 2. Ralzaam vialte cu anmah umnak VC/YLA timhtuahning in an um lai i, an umnak khua/sang an chuahtak lai poh ah an umnak VC/YLA an theihter hmasa lai.\n3. Ralzaam a ra mi hna pehtlai in Lawngtlai District chung ah zei bantuk bu hmanh dirh sian a si lo. Bu rak dirh cang mi hna zong rak thet dih dingin theihter le nawl an si. 4. Ralzaam bawmh a duh mi nih cun CYLA sin ah bawmhnak pek khawh peng a si. 5. Ralzaam in a dor mi vialte nih buaktlak tein bawmhnak an don khawh nakhnga CYLA nih timhtuahnak a ngeih mi hi a kan zulh piak dingin kan in nawl.\n6. CYLA nih ralzaam a zohkhenh le tawlrelnak ah ruahnak thatha hung kan cheu dingin kan in sawm hna. Ralzaam hna nih hin bawmh le dirkamh an herh lio a si i, mipi nih an ca ah kan tuah khawh tawk tuah ve ding in kan in nawl hna. Crd; The Chin Post


Kalaymyo Chungah Kahdohnak A chuak - News and Media\nKalaymyo Chungah Kahdohnak A chuak\nKalaymyo Chungah Kahdohnak A chuak, Saih Tuai Monghtu Nunnak Liam! Kalaymyo ကြို့သုံးပင် sang, bogyoke lampi pawngah Chian Myih Aung Si sangah a ummi Saih Tuai monghtu U Ngyin Htun cu meithal hliamhma he a nunnak a liammi cu tuzing April (7) ah an hmu. Tuzing sml 7:00 hrawngah Kalay University leikap ah kahdohnak a chuak i, Khuapi chung leikap ah a kalmi SAC ralhrang ralkap motor cu PDF nih an kah hna caah meithal puah thawng kan theih tiah an chim.\nMeithal puah thawng a daih hnuin Saih Tuai monghtupa cu ti luannak ah meithal hliam he a ruak an hmu. A ruak cu Tahan ZYA zatlang bawmnak petu phu nih an char i, amah umnak inn ah an kalpi. Cu kahdohnak ahcun SAC ralhrang. Crd – TCP. Rel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti.\nThimnak tuah khawhnak ding caah Electoral system thimnak phung zong remh a timtuah cuahmah. NUG zong nih Bond a zuar i kumhnih ca long in a zuar. Kumhnih ahcun atu lio dohnak hi kan tei lai an ti ti khawh a si. A caan a thawk ka long a si rih. A tlai tuk ti a um bak lo hih unau. Atu nai te long ah an zuar caah. NUG nih a thawkka long a si tinak a si. Kawl zumh ning.\nKawl miphun hi nika thlapa arfi (astrology) le number (numerology) a zum ngaimi miphun an si. Atu tiang an zumh rih. Kawl hruaitu poh nih hmailei kong a chimtu (soothsayers) hna le thil a cang khomi tiah ruahmi thin damternak kha bia an ruah an kawl ton hna. Myanmar ram zalonnak zong arfi nika thlapa zohthiam hna nih.\nAirport Ah Covid Raikhamsii (30000)


March Thla Chung Ah Hakha Innhmun 1000 An Samh Chap Lai – THE CHINLAND POST\nMarch Thla Chung Ah Hakha Innhmun 1000 An Samh Chap Lai\nCity Hunter| 2018 March 2| Kawlram Vice President Henry Van Thio forhfialnak le biacahnak in atu March thla chung, Hakha ah innhmun thar samhnak rian an awt colh than lai. Innhmun hi ekah 500 velchum, innhmun 1000 hrawng chuak ding in samh an timh tiah kan theih.\nHi kong he pehtlai in Chin ramkulh hluttaw speaker Pu Zo Bawi nih atu bantuk in The Chinland Post ah a chim.\n“Naite Vice President Henry Van Thio Laitlang a tlawn lio ah khan Hakha innhmun ngei lo, mizapi caah ekah 500 a kaumi innhmun rak samhpiak chap hna uh. Hakha ah inn ngeilo, innhlang le miharsa an tamtuk pin ah Hakha cu Chin khualipi a si caah innhmun hi tampi samh a hau. Khuanu khuapa le tuanvo ngeitu cozah upa he ceihmainak rak ngei ulaw a rannak in innhmun thar samhnak rian hi rak tawlrel uh ti in bia a kan cahtak. Cucaah, Vice President Henry Van Thio biacahtakmi cu tuthla (March) chung ah innhmun cawhnak le sersiamnak rian kan thawk colh cang lai. Atu lio te hi innhmun cawh le vawlei tonghtham caan te zong a si fawn. Tuanvo ngeitu upa hna he zong a herhning in khuakhan lairel tonpumhnak kan ngei colh ve lai.”\n“Ekah 500 kauh chap ding a si caah hi chung ah innhmun 1000 hrawng a chuak lai. Innhmun 300 hi inndawh deuh, tlakrawh inn tibantuk a sa kho dingmi kha ks. sing 20 asiloah sing 30 tibantuk in kan zuarh hna lai. Cun, a taangmi innhmun 700 cu inn ngeilo miharsa, innleng caah a si lai. Hi innhmun thar samhnak ding budget a um lo caah innhmun kan zuarmi le innngei lo miharsa sin in ks. 50,000, asiloah ks. 100,000 tibantuk lawmman kan hmuhmi hin innhmun samhnak, lam le sul tuahnak tibantuk a herhmi pawl hman an si te lai. Atu kan thawk colh lai i thal chung ahcun innhmun phawtzamh khawh dih an si ko lai” tiah Pu Zo Bawi nih a biapeh ah a chimchap.\nHakha, innhmunthar samhnak caah cozah nih budget sing 2600 an pek hna. Cu budget in cun ekah 100 hmun an samh i innhmun 200 tluk a chuak. Hi innhmun thar samhmi ah ks. sing 2600 cu an hman dih cang. Cu innhmun samhmi vialte cu innngei lo innhlang, nuhmei, pastor tibantuk then in hmun sokter le mee zuhter an si. Mee zong an zuh dih cang nain Chin ramkulh cozah nih bu nih fehternak an tuah rih lo caah mee zuktu (innhmun ngeitu) sin ah phungningte in innhmun pek an si rih lo tiah kan theih.\nHakha innhmun thar samh cuahmah liomi\nAtu innhmun ekah 500 samh chap than dingmi hi tualchung media pakhat nihcun Vice President nih March 1, Chin ramkulh hluttaw sin ah ca a kuat tiah a tial. Sihmanhsehlaw, hi innhmun samh chap dingmi cu amah Vice President pumpak Laitlang a rak tlawn lio ah bia a cahtakmi hna a si tiah Chin ramkulh hluttaw zung in kan theih.\nHakha khuapi ah inn 7000 tluk a um, milu in 30,000 tluk kan um. Hi chung ah inn ngeilo in mi inn a hlangmi hi innchungkhar in 4000 renglo an si. Atu lio Hakha innhlan man hi inn pakhat ning pi in hlan ahcun thlakhat ah ks. sing 7 (700,000) tiang a phan. Buaktlak in innkhan hlan man hi ks. 200,000 hrawng a si. Dawrkhan fate pakhat hlan man hmanh hi ks. 100,000 -200,000 kar an si. Inn hmun hi ks. sing 5000 tiang an i zuarh in an i caw. Zapi zaran innhmun cu ks. sing 200 -500 kar an si tiah kan theih.\nPrevious Chin Ramkulh Bing Tamnak Bik Tonzang Peng Ah Bing Cinthlakmi Ekah 56 An Hrawh\nNext Chief Minister Salai Lian Luai Cu Kawl Media Nih Tonnak An Tuah Khawh Than


Thil Lianngan Tukmi Nan Hmuh Deng Cang!\nA cung ka van langhtermi zong hi, ruah lo awk a tha lo. A tu thawk in a rohhlan ah thil lianngan nan hmuh tiah ti bak a chim mi cu, caan rau lo ah a chim ning a bantuk bak in kan hmuh than ko lai tiah ka ruah! Trump cu a sualnak an chim lengmang nain, President a tuan chung kum 3 leng a sualnak an kawl nain a sualnak an hmu lo! A chim ning in a tuah lengmang caah mi lih chim le mi depde nih an celh lo caah a sualnak hi an kawl sawhsawh i a si ko tiah ka ruah.


PPT - “ Pathian tthawnnak ” PowerPoint Presentation - ID:4405175\n“ Pathian tthawnnak ”PowerPoint Presentation\n“ Pathian tthawnnak ”\n<iframe src="https://www.slideserve.com/embed/4405175" width="600" height="485" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px 0;margin-bottom:5px" allowfullscreen webkitallowfullscreen mozallowfullscreen> </iframe>\n“ Pathian tthawnnak ”. “ Efesa Cakuat ”. “ Pathian aa tthawnnak ”.\nEfesa 1:19a zummi hna chung i rian a ṭuantu a ṭhawnnak cu zeitluk in dah a ngan ti kha nan hngalh khawh nakhnga caah a ceunak cu nan hmuh khawhnak hnga, nan lung kha in hunpiak ko hna seh. Hi kan chung i a ummi ṭhawnnak hi, 20thihnak in Khrih a thawhtertu le vancungkhuaiPathianorhleikamah a ṭhuttertuPathianṭhawnnak he khan aakhatmi a si.\n“ Pathiannawl a ngailomi a ukhna”\nEfesa 2:2 Cu lioah cun vawleicung phunglam ṭhalo kha nan rak zul; van le vawlei kar i a ummi thlarau ṭhawnnak uktu nawl kha nan rak zul; cu thlarau nih cun Pathian nawl a ngai lomi kha atu cu a uk hna.\n“PathianLaksawng a si”\nEfesa 3:7Thawngṭharian ṭuantu ka si hi Pathian laksawng a si i cu laksawng cu Pathian nih a ṭhawnnak rian a ṭuannak ah hin hmuh awk aa tlakmi ka si lo nain a ka pek.\nEfesa 3:16Nan chunglei minung sinak ah a ṭhawngmi nan si nakhnga le zumhnak thawngin Khrih cu nan lungthin chungah khua a sak nakhnga, cun a sunparnak ro bukbau chungin A Thlarau thawngin ṭhawnnak an pek hna nakhnga, Pathian cu ka nawl. Nan hrih nan hram cu dawtnak chungah fek tein nan bunh nakhngale 18Pathian mi vialtehna he Khrihdawtnak a kauhning le a sauning le a sanning le a thuhningkhananhngalhkhawhnakhnga, nancaahthla ka cam. 19A dawtnak hi tlinglakngaingaicunhngalhkhawh a si lo nainnanhngalhtekolai. CucaahPathiantlinnak a tlingmicunkhatkou.\n“ Ka Chungahriantuantu”\nEfesa 3:20Kan chungah rian a ṭuantu a ṭhawnnak thawngin kan hal khawh leng le kan ruah khawh lengin thil a tuah khotu Pathian cu, 21khrihfabu chungahKhrihJesuhthawngin, zungzal in zungzaltiangsunglawikoseh! Amen.\n“ Ka tuahbik mi cu”\nFilipi 3:10 Ka duhmi cu amah Khrih hngalh le a thawhṭhan ṭhawnnak hmuh ve le temhinnak a inmi in ve le amah thih bantukin thih ve lawng hi a si cang, 11cun kaaruahchanmi cu thihnak in nunnak ah thawhter ka silai.\n“ A Tthawnnak a hman Lai”\nFilipi 3:21A der i a thi khomi kan pum cu a sunglawimi amah pum bantuk ah khan a kan thlen lai i cu tuahnak ah cun zeizong vialte amah uknak tang i a chiah hnanak ṭhawnnak kha a hman lai.\n“Tthawnnak a ka petuKhrih”\nFilipi 4:13Ṭhawnnaka ka petu Khrih thawngin thil zeipaoh ka tuah khawh ko hna.\nPATHIAN FA HNA THO U\nKey F 176 PATHIAN THAW, NANG KA CHEM\nFCCI-Sunday School April-May 2009\nZesu khrih thu zirnak: FCCI, Intermediate Sunday School Aug 2009\nKHUA KHANGTU BAWIPA KEY-G\nMISUAL HLAW LOTU KEY-C


WHO Nih Global Health Emergency Ah An Thanhnak An Tuah Cang – Chin World News Evening\nFebruary 1, 2020 Salai Van World News\nWHO Nih Global Health Emergency An Phuan Cang: China ram Wuhan khua in a chuakmi Coronavirus zawtnak cu a karh chin lengmang i vawleicung pumpi nih ṭihmi zawtnak ah ai chuah. Minung 213 an thi cang. Nihin January 31 tiang ah hi zawtnak a ngeimi hi ram 23 ah minung 9944 an si cang. China ah 9809 ramdang ah 135.\nRamkip ah a karh chin lengmang lai ti an phan caah zahan chun ah WHO nih Global Health Emergency ah an phuan cang. A sullam cu ramkip nih hi zawtnak a darh chin lo nak ding thil tuah cio hrimhrim ding ti nak a si i ram tampi nih China ram in-ah khuatlawn lo ding timi le vanlawng zuanter lo ding tbt. nawl (order) hi an chuah cang. China economy hi faak ngai in a hnursuan te khawh men.\nRelchih. TRUMP A RIAN IN PHUAH DING: Kehdak “Democrats” pawl nih President Trump a rian in phuah “Impeach” an timhmi cu Senate zong ah ceilak an ceih ve cang. Nain Kehdak Impeachment Managers pawl nih withness dang auh-chuahpi rih kan hau tiah a dih lei ah an nawr chih len hoi hna. Zu ai tha-za deuh lo i hrai khat te cu a baa in van kan thlet ta rih ko a timi an lo pah. Withness dang auh rih ding le ding lo hi hmaizarh nikhat ah vote thlak te dawh an si.\nR lei in minung 2: Mitt Romney le Susan Collins nih withness dang auh dingin Democrats pawl vote pi an timh hna. Kehdak pawl nih a dang pakhat an sawm khawh rih sual ahcun vote hi 50-50 a si lai i Supreme Court Chief Justice John Robert nih bia a khiahpiak te hna a hau kho mi si. Midang nih an vote pi ti hna lo ahcun withness dang auh i biahalnak tuah ti lo dingin biakhiahnak “verdict” an tuahpi colh te hna lai ti zumh a si.\nAtu tiang ahcun Kehdak pawl nih Withness dang “John Bolton” hi a auh i biahalnak an tuah rih zong ah Senate a tam deuh nih cun an hnatlak pi hlei ti hna dawh a si lo. A ruang cu Senator 100 ah Republicans “Or-sen” 53 an si i Democrats le Independent hi 47 an si. President Trump a rian i phuah “Impeached” ding ahcun a tlawm bik Senator 67 nih phuah dingin an lungtlin a herh. Kehdak nih vote 67 hmuh ding cu chim lo vote 50 hmanh hmuh khawh dawh an si lo.\nRepublicans lei lawng si lo in Democrats lei zong in minung 2 nih President Trump a rian ngai ngai i phuah “impeached” tuah ding cu kan vote lai lo an tiah zapi theih in an phuan cang. Cucaah Democrats pawl nih kum 3 renglo President Trump Impeachment tuah an timhmi hi pakpalawng; caan le phaisa paam men ceo a si ti a ruatmi an tam chin i kum 2020 zong ah President Trump hi an thim ṭhan te ko lai ti an zumh. Credit: The Chin Voce


President Trump caah cun thawngpang tha bak si; An soisel i an dohtuk lio ah mah bantuk thawngtha vun thei cu – Thechinlungnews\nPresident Trump caah cun thawngpang tha bak si; An soisel i an dohtuk lio ah mah bantuk thawngtha vun thei cu\nTrump nih Game changer tiah a rak chim tawn mi, natein mi tampi nih an soisel i an thanchiat ngai mi kongah sibawi le pawl nih thawngpang tha tuk mi an vun chim cang. Mah bantuk in a si ah cun USA zong lungrethei tuk ding a si ti lai lo ti a fiang ngai cang. hydroxychloroquine Nih Covid-19 Mizaw 90% A Damh Hna\nRaifanh in an zawmi hna tlopnak caah hmanmi, hydroxychloroquine si cu Coronavirus in a zawmi hna thlopnak caah an hman ve i, Coronavirus in a zawmi, minung 90% cu an dam tiah American sibawi bu, Association of American Physicians and Surgeons nih tuchun ah an chim.\nAAPS nih January thla thawk in Apritl thla chungah a zawmi hna report chung in an hmuhmi a si. Azaw mi ca lawngah si loin i Coronavirus khamhnak ca zongah zeimawzet cu rian a tuan tiah an chim.\nArizona state ahcun hydroxychloroquine si hi Coronavirus mizaw thlopanak caah hman lo ding in an khammi a si. President Trump nih hydroxychloroquine kan hman ruangah kan sunghmi a um lo. Adam khawh cu kan i lawmh ding a si tiah press conference ah a chim bal. Asinain CNN le media cheukhat nih cun tihnung si asi tiah mipi an thihphaih ve hna. Credit- Salai Lairamthang (Edited)\nBe the first to comment on "President Trump caah cun thawngpang tha bak si; An soisel i an dohtuk lio ah mah bantuk thawngtha vun thei cu"


***Vakok.Lian***: Remdaih Duhnak Lungput\nMatthai 2:14, Josef cu a tho i ngakchia le a nu cu Izipt ram i zampi awk ah zan ah khan a thawhpi hna\nTu lio hrawng cu mail group pohpoh ah December thla a si bantukin Christmas sermon deuh longte kan rel cio hna. Christmas lungput zong a phunphun in an kan chim: Herod lungput, Mifim hna lungput, Mary lungput, Josef lungput, Tukhal hna lungput ti bantuk in an chim cio, an tha ngaingai hna. Tutan ah hin keizong nih Remdaih Duhnak Lungput timi in thazang la hna usih tiah kan sawm hna.\nJesuh chuah lio can ah hin Herod nih Jesuh that duh ruangah kum 2 tang ngakchia vialte thah dih ding in order a chuah. Jesuh that lo ding in luat ternak lam hi Pathian nih a phunphun in a tuah kho tuk ko: Herod kha a nunnak tiang hmanh a lak khawh ko, a lungput zong a thlen khawh ko, a rian zong in a dinh ter khawh ko, nawl ngei lo zong ah a chiah khawh ko. Herod teinak ding caah Pathian nih zei poh a tuah khawh ko nain dohnak le teirul icham in nang maw kei tiah rian a ttuan lo. Herod teinak ding caah Pathian a hman mi (hriamnam) cu Herod hrial kha a si, Matt. 2:14 ah kan hmuh ban tuk in “Josef cu a tho i ngakchia le a nu cu Izipt ram i zampi awk ah zan ah khan a thawhpi hna”. Herod a hrial ter hna tikah Herod nih Jesuh cung ah le a nu le a pa cung ah zeihmanh a tuah kho ti lo. Jesuh cu Herod kut chungin him tein a luat ti kha kan hmuh.\nRian kan tuannak ah, asiloah, Khrihfa bu chung i rian kan tuannak cio le kan tthut kan dirnak cio ah hin mi dang he ihua hlah usih, dawntu si hlah ning, mi dang thil rit si hlah ning ti kan duh ah cun piahtana (problem) a si ding mi thil tuah le ttuan le i cuh le bia chim hna hi Josef le Mary nih Jesuh he Herod an hrial bantuk in hrial khawh izuam hna usih law, cucu Pathian duhnak le remdaih duhnak lungput cu si. Nang maw kei maw tiin kan i entainak le tthawn le nawl ngeihnak (power) kan icuhnak nih hin kan khua, kan riantuannak le kan Khrihfa bu hna ah hin piahtana a chuah pi tawn. Tahchunnak ah Khuabawi naa cuh ruang i nan khua a dam lo le a zawt peng ding ah cun i cuh lo a tha deuh. Senior Pastor naa cuh ruang i na Khrihfa bu a dam lo peng ding ah cun i cuh lo ding asi ko. Founder le president si naa cuh ruang ah bu tthennak le dohkalhnak a chuah ding ah cun nangmah tu kha i phet diam i, hrial diam ding asi ko. Nangmah he aa cuh mi hna an dam le khua mi le Khrihfa bu an tthat kha ilawmh awk asi ko. Cucu, tutan Christmas nih a kan cawmpiak duh mi, remdaih duhnak lungput ka ti duhmi cu asi.\nNa umnak, na dirhmun, na rian te ah khan felte tu in um i zuam ko. Caan nih bia a chim ve tik ah cun nangmah kha Khuabawi, President le Senior Pastor tbt.. ah an in hlam caan a um ve te ko lai. Cu tikah cun daihnak le remnak, dawtnak le zawnruahnak a karh lai. Na rian ttuannak cu a ngan chin lai i na ram cu a kau chinchin lai.\nChristmas Lomhnak le Hnangam Daihnak cu nan dihlak cung ah a thar in tlung ko seh. Amen!\nPosted by L.VanBlian_blogpost.com at 9:44 PM


Video: Hi Nak Fiang Um Ti Lo. Rev. Dr. Hre Mang Nih Fiang Taktak In A Chim Cang – Chin World News Evening\nNovember 18, 2020 November 18, 2020 Salai Van Chin News\nAtu lio Chinmi/Laimi nih mifim pakhat kan i ngaihmi kan Rev. Dr. Hre Mang nih tutan US thimnak kong a vun chim mi cu a chunril zong lang dih vial in a vun hrihfiahmi hmuh tikah a vun fiang kho taktak. Kan theih bantukin Rev. Dr. Hre Mang hi Pathian rianttuan a si nain ramkhel kong zongah amah tlukin Laimi lakah a theimi cu an um ko nain an tam lo.\nTutan ah vawleipi nih an cuanh i, kanmah Chinmi/Laimi zong nih tiang hmanh nih kan buaipi taktak mi US thimnak nih kan lung a kan tuai cio, a ruang cu nihinni tiangah teitu a fian lo pinah kaphnih karlak ah buainak tampi a um caah zongah si fawn. Hi kong he pehtlaiin Rev. Dr. Hre Mang nih a chim mi hi vun ngai law tampi an fianter lai. A chim mi hi pakhat hmanh kan ttial chih lo. a ruang cu Laiholh tein a chim mi si ko caah video tu in kan vun taarnak hi a si. A tanglei ah video zohnak link an rak chiah.\nRelchih: Cybersecurity and Infrastructure Security Agency director Chris Krebs cu Trump nih a rian in a phuah. Tutan thimnak kongah Chris nih “US tuanbia ah a fel bikmi thimnak a si; lih a um lo, vote thlaumi a um lo, hlonh sualmi zong a um lo, zei lei poah in tuah sualmi zong a um lo” tiah a chim.\nPre.Trump nih Chris biachimmi taarpiak chih in, twitter in a rian a vunphuah colh. US lawng hmanh si loin vawleicung pi ah FBI, CIA le CISA hna cu a thawng taktakmi an si i, a tlaitu director pawl zong mi lianngan taktak ah ah ruah an si. Anmah pumpak min thatnak, pawngkam mit zoh tbk hna in bia an chim i rian an tuan cu uar an um lo taktak. Mah tluk office lian taktak dirhmun tlaitu a simi fa tuk in bia an chimmi pawl cu huat bak an tlai bak.\nTrump hi politician a si lo nain a cheu bang hmanh an rak tluk lo. Trump sinah cun an lungthin put in an biachim in an dirhumn an fa tuk. Hi tluk lih le hlennak a tammi lak i hi bantuk biachim cu a rian phuah phu taktak si. Trump ciammam. By Luther Tin Hre. hi ka hi hmet law video zoh khawh si.


Surngen khuabawi Pu Chan Hre nih an report nak kong he pehtlai in mizapi sin ah thawngfianhnak a tuah (+Video) – Onlinenungak\nSurngen khuabawi Pu Chan Hre nih an report nak kong he pehtlai in mizapi sin ah thawngfianhnak a tuah (+Video)\nChinmi chungin buaibai nak kan ton mi hi a linsa taktak cang i fak tuk in buaibai nak a chuak, tu lio online chungah a lar tak tak mi buainak pakhat a si. Surngen khuabawi Pu Chan Hre nih an report nak kong he pehtlai in mizapi sin ah thawngfianhnak a tuah. Video laknak : Hakha Times Daily Newspaper\nA tanglei ah tlam tling tein Surngen khuabawi Pu Chan Hre nih bia a chim nak hi ngeih khawh cio rak i zuam hna usih.\nA rak i awt nak hi van zoh ta rih chih hna usih >>>>\nTih Nung Kho Taktak : Thantlang Peng Surngen Khuabawi Pa nih A Riantuan Hawi i Sawm In Fak Tuk In Kut An Va Thlak\nAtulio online ah a hung linsa ngai mi Thantlang peng Surngen khuabawi report nak kong le buainak kong ah report a tongmi khuabawi Pu Chan Hre nih mipi sin ah fianter nak tuah a duh caah The Hakha Time Media sin ah rak ka bawm u tiah bomh a hal hna tiah kan theih .\nCucaah The Hakha Times zong nih an cohlan cang i LIVE bak in mipi theih ah fianternak tuah dingin timhlamhnak an ngei cang . Hi kong he pehtlai in The Hakha Times lei nih an chim mi cu “Mipi sin ah fianter nak tuah ka duh ka bawm u a kan ti caah kan cohlan i kan nih cu Media kan si bantuk in a hohmanh ttanh hlei mi kan ngeihlo caah kap hnih lei in fianter nak an tuah veve khawh fawn “tiah an langhter ve .\nSurngen khuabawi Pu Chan Hre hi a rian in dinhter ding ah report a si i , report nak a ruang cu bomhnak tangka alutmi ningcang loin a ei tiah puh a si . Surngen khua mei tuahnak caah bomhnak tangka sing 50 te hna,Cun naupawi minu le a fale caah thlakhat 15,000 bomhmi te hna , Cun Tisen khuami Pu uk Bawi tunu Pi Sui Hnem Covid-19 caah bomhnak pekmi 30,000 te hna le a dangdang tangka kong ah sualnak dihlak phun hleihnih bak in taza cuai le sualphawt a si.Culawng silo in a riatuanpi hawi hna he Tisen ah an va kal i hriamnam he kut an va thlak rih hna ti a si rih .\nHi report nak kong vialte cu khuabawi Pu Chan Hre nih cun mipi sin ah fianter nak ka tuah ve lai a ti caah The hakha Times Media sin ah LIVE in biachim nak ngei dingin bomh a hal hna hi a si .Mipi sin fianternak cu The Hakha Times Facebook Page ah zoh khawh a si lai . A ni October 19 (Nikhat ni),A Caan 10:00Am (Myanmar Time). Source : The Hakha Times


Khrihfabu ah Dawtnak le Dinnak | Cawn Awk Vennak Innsang\nCAWN AWK CAPAR 18\n“Pakhat le pakhat nan thilrit kha i chawng u law cuticun Khrih nawlbia kha nan zulh a si lai.”—GAL. 6:2.\n1. Zei thil pahnih dah kan zumh khawh?\nJEHOVAH PATHIAN nih amah a biami kha a dawt hna. An sinah a um zungzal i a dawt zungzal hna. Dinnak zong kha a duh. (Salm 33:5) Cucaah mah thil pahnih hi kan zumh khawh: (1) A salle nih a ding loin pehtlaihnak an ton tikah Jehovah cu a lung a fak. (2) Dinnak in rian a ṭuan hrimhrim lai. Mah aa pehmi capar pakhatnak ah * Jehovah nih Moses sinin Israel mi a pekmi hna Nawlbia cu dawtnak ah hram aa bunh ti kha kan cawn cang. Mah nih mi pawl kha a dingmi si awkah a forh hna. A hleiin anmah tein aa huppheng kho lomi hna kha thazaang a ngeihter hna. (Deut. 10:18) Jehovah nih amah a biami pawl zeitluk in dah a zohkhenh hna ti kha mah Nawlbia nih a langhter.\n2. Zei biahalnak hna i a phi dah kan hngalh lai?\n2 Khrihfabu dirh a si kum AD 33 ah Moses Nawlbia cu a dong. Khrihfa hna caah dawtnak cungah hram aa bunh i dinnak a hlorhmi nawlbia an ngei ti lai lo tinak a si maw? A si lo. Khrihfa hna nih nawlbia thar an ngei. Hi capar ah mah nawlbia thar cu zeidah a si ti kha kan i ruah hmasa hna lai. Cun mah biahalnak hna i a phi kha kan hngalh lai: Mah nawlbia cu dawtnak ah hram aa bunh tiah zeicah kan chim khawh? Mah nawlbia nih dinnak a hlorh tiah zeicah kan chim khawh? Mah nawlbia tangah nawlngeitu hna nih midang kha zeitindah an pehtlaih hna awk a si?\n“Khrih Nawlbia” cu Zeidah a Si?\n3. Galati 6:2 ah a langhtermi “Khrih nawlbia” ah zeidah aa tel?\n3 Galati 6:2 rel. Khrihfa hna cu “Khrih nawlbia” tangah kan um. Jesuh nih a zultu hna caah nawlbia kha cazin in a tuahpiak hna lo, asinain an zulh awk a simi lamhruainak, nawlpeknak le phunglam kha a pek hna. “Khrih nawlbia” ah Jesuh cawnpiaknak vialte aa tel. A tanglei catlangbu hna ah mah nawlbia kong kha tam deuh in kan i ruah lai.\n4-5. Jesuh nih zeiti lam in dah a cawnpiak hna, zeitikah dah a cawnpiak hna?\n4 Jesuh nih zeiti lam in dah a cawnpiak hna? Pakhatnak, mi kha a biachim in a cawnpiak hna. A chimmi bia cu hmual an ngei tuk. Zeicahtiah Pathian kong biatak, nunnak i aa tinhnak taktak kong le sifah harnak vialte a tawngtham hngami Pathian Pennak kong kha a chim. (Luka 24:19) Jesuh nih a tuahsernak zongin a cawnpiak hna. A nunning in a zultu hna nih zeitindah an nun awk a si ti kha a langhter.—Johan 13:15.\n5 Jesuh nih zeitikah dah a cawnpiak hna? Vawleicung phungchim rian a ṭuan lioah a cawnpiak hna. (Matt. 4:23) A thawhṭhan hnu tlawmpal zongah a zultu pawl kha a cawnpiak hna. Tahchunhnak ah, a zultu 500 leng sinah a lang i miphun vialte kha “ka zultu ah va ser hna u” tiah nawl a pek hna. (Matt. 28:19, 20; 1 Kor. 15:6) Jesuh nih vancung a kai hnuah Khrihfabu lu in a zultu pawl kha lamhruainak a pek zungzal hna. Tahchunhnak ah, AD 96 hrawngah Khrih nih lamkaltu Johan kha chiti thuhmi Khrihfa hna thapek awk le ruahnak cheuh awkah a rak fial.—Kol. 1:18; Biat. 1:1.\n6-7. (a) Jesuh cawnpiaknak kha khoika ah dah ṭial a si? (b) Khrih nawlbia kha zeitindah kan zulh?\n6 Jesuh cawnpiaknak kha khoika ah dah ṭial a si? Jesuh nih vawleicung a um lio i a chimmi le a tuahmi thil tampi kong kha Thawngṭha cauk pali ah ṭial a si. A tang rihmi Khrihfa Greek Baibal cauk hna nih a biapimi thil he aa tlaiin Jesuh ruahnak kha hngalhthiam awkah a kan bawmh lai, zeicahtiah a ṭialtu hna cu thiang thlarau nih a forhmi le “Khrih lungthin” a ngeimi an si.—1 Kor. 2:16.\n7 Cawn awk: Jesuh cawnpiaknak cu kan nunnak kip ah bawmtu a si. Cucaah Khrih nawlbia cu inn, rianṭuannak asiloah sianginn le Khrihfabu i kan tuahmi kip cungah huham a ngei. Khrihfa Greek Baibal kan rel i ṭha tein kan ruahnak thawngin mah nawlbia kha kan cawn. Mah Baibal ah kan hmuhmi lamhruainak, nawlpeknak le phunglam hna ningin kan nunnak thawngin mah nawlbia kha kan zulh. Khrih nawlbia kan zulh tikah dawtnak Pathian, Jehovah nawl kan ngaihmi a si, zeicahtiah Jesuh cawnpiaknak vialte cu Jehovah sinin a rami a si.—Johan 8:28.\nNawlbia cu Dawtnak cungah Hram aa Bunh\n8. Khrih nawlbia cu zei cungah dah hram aa bunh?\n8 A hram fek tein sakmi inn ṭha pakhat ah a ummi hna nih ka him timi ruahnak an ngei. Cu bantukin a fekmi hram cungah aa bunhmi, a ṭhami nawlbia ningin a nungmi hna nih ka him timi ruahnak an ngei ve. Khrih nawlbia cu a ṭha bik hram a simi dawtnak cungah hram aa bunhmi a si. Zeicah cutin kan chim khawh?\nDawtnak he midang kan pehtlaihmi hna cu “Khrih nawlbia” kan zulhmi a si (Catlangbu 9-14 zoh) *\n9-10. Jesuh cu dawtnak nih a forh ti kha zei tahchunhnak nih dah a langhter, zeitindah kan i zohchunh khawh?\n9 Pakhatnak, Jesuh nih a tuahmi thil vialte cu dawtnak nih a forhmi a si. Zaangfahnak asiloah zawnruahnak ngeih cu dawtnak langhter a si. Mah zaangfahnak nih Jesuh kha mibu cawnpiak awk, a zawmi damter awk, a paw a ṭammi rawldangh awk le a thimi thawhter awkah a forh. (Matt. 14:14; 15:32-38; Mar. 6:34; Luka 7:11-15) Cu bantuk thil tuahnak ah a caan le a thazaang tampi a dih ko nain Jesuh nih amah herhmi nakin midang herhmi tu kha biapi deuh ah a chiah. Cun Jesuh nih midang caah a nunnak a peknak thawngin dawtnak ngan kha a langhter.—Johan 15:13.\n10 Cawn awk: Kanmah herhmi nakin midang herhmi kha biapi deuh ah kan chiahnak thawngin Jesuh kha kan i zohchunh khawh. Cun lohmun ah a ummi pawl cungah zaangfahnak kan langhternak thawng zongin kan i zohchunh khawh. Cu bantuk zaangfahnak nih phungchim awk le cawnpiak awkah a kan forh tikah Khrih nawlbia kan zulhmi a si.\n11-12. (a) Jehovah nih a kan zohkenh ti kha zeinihdah a langhter? (b) Jehovah dawtnak kha zeitindah kan i zohchunh khawh?\n11 Pahnihnak, Jesuh nih a Pa dawtnak kha a langhter. Jesuh nih phung a chim lioah Jehovah nih zeitluk in dah amah a biatu pawl a zohkhenh hna ti kha a langhter. Mah lak i pakhat cu Jesuh nih kan dihlak in vancung kan Pa caah kan sunglawi tiah a kan cawnpiakmi hi a si. (Matt. 10:31) Jehovah nih aa ngaichih i Khrihfabu ah a rak kir ṭhanmi, a tlaumi tuu kha lunglawm tein a cohlan. (Luka 15:7, 10) Jehovah nih tlanhnak man caah a Fapa a kan peknak thawngin a kan dawt kha a langhter.—Johan 3:16.\n12 Cawn awk: Jehovah dawtnak kha zeitindah kan i zohchunh khawh? (Efe. 5:1, 2) Kan unau pawl kha man a ngeimi le a sunglawimi in kan hmuh hna i Jehovah sinah a rak kir ṭhanmi “tuu tlau” kha lunglawm tein kan cohlan. (Salm 119:176) Unau pawl kan dawt hna kha kan caan le kan thazaang hmangin kan bawmh hnanak thawngin kan langhter khawh. A hleiin an herh lio caan te ah kan bawmh hnanak thawngin a si. (1 Johan 3:17) Midang cungah dawtnak kan langhter tikah Khrih nawlbia kan zulhmi a si.\n13-14. (a) Johan 13:34, 35 ah kan hmuh bantukin Jesuh nih a zultu pawl kha zei langhter awkah dah nawl a pek hna, mah cu zeicah nawlbia thar a si? (b) Nawlbia thar kha zeitindah kan zulh khawh?\n13 Pathumnak, Jesuh nih a zultu pawl kha mahzawn ruat lo dawtnak langhter awkah nawl a pek hna. (Johan 13:34, 35 rel.) Mah cu Jesuh pekmi nawlbia thar a si, zeicahtiah Pathian nih Israel mi a pekmi hna Nawlbia ah aa tel lomi dawtnak phun kha langhter awkah mah nawlbia nih a kan hal. Mah cu Jesuh nih a kan dawt bantukin unau pawl kha kan dawt hna awk a si timi nawlbia a si. Mah dawtnak ah mahzawn ruat lo dawtnak aa tel. * Unau pawl kha kanmahle kanmah kan i dawtmi nakhmanh in kan dawt deuh hna a hau. Unau pawl kha Jesuh bantukin an caah kan nunnak hmanh pek sianh tiangin kan dawt hna awk a si.\n14 Cawn awk: Nawlbia thar kha zeitindah kan zulh khawh? Unau pawl caah mahca ṭhatnak kan hlawtnak thawngin a si. Kan dawt tuk hna caah anmah khamh awkah kan nunnak pek ti bantuk a nganmi mahca ṭhatnak kha hlawt kan duh. Cun thil hmetete kan tuahnak thawng zongin mahca ṭhatnak hlawt kan duh. Tahchunhnak ah, kum upa unau pawl kha i pumh khawh awkah thazaang chuah in kan bawmh hna tik, kan dawtmi pakhat aa nuamh nakhnga kanmah duhnak kha lungtho tein kan hlawt tik asiloah leiser ral a tongmi pawl bawmh awkah rian in khunh kan lak tikah Khrih nawlbia kan zulhmi a si. Cun unau pawl caah Khrihfabu kha a himmi hmun a si khawh nakhnga kan bawmhmi zong a si.\nNawlbia nih Dinnak kha a Hlorh\n15-17. (a) Jesuh tuahsernak nih dinnak he aa tlaiin a hmuhning kha zeitindah a langhter? (b) Khrih kha zeitindah kan i zohchunh khawh?\n15 Baibal ah a hmanmi “dinnak” cu Pathian nih a hmaan tiah a timi kha thleidannak ngei loin tuah kha a chim duhmi a si. Khrih nawlbia nih dinnak a hlorh tiah zeicah kan chim khawh?\nMi nih an nautatmi hna i telin nu pawl kha Jesuh nih upatnak le zaangfahnak he a pehtlaih hna (Catlangbu 16 zoh) *\n16 Pakhatnak, Jesuh nih dinnak he aa tlaiin a hmuh ning kha a tuahsernak in zeitindah a langhter ti kha ruat. Jesuh chan ah Judah biaknaklei hruaitu hna nih Judah miphun a si lomi hna kha an huat hna, Biaknaklei fimnak a cawng lomi Judah mi kha an nautat hna i nu pawl kha an upat hna lo. Asinain Jesuh nih cun mi vialte kha ding tein le thleidannak ngei loin a pehtlaih zungzal hna. Zumhnak he amah a fuhpanhmi, Judah miphun a si lomi hna kha a cohlan hna. (Matt. 8:5-10, 13) Mirum le misifak hna sinah thleidannak ngei loin phung a chim. (Matt. 11:5; Luka 19:2, 9) Nu pawl kha puarhrangpi in a pehtlaih bal hna lo. Mah he i ralkah in mi nih an nautatmi hna i telin nu pawl kha upatnak le zaangfahnak he a pehtlaih hna.—Luka 7:37-39, 44-50.\n17 Cawn awk: Midang kha thleidannak ngei loin kan pehtlaih hnanak thawngin le an sining asiloah an biaknak cu zeibantuk a si hmanhah ngaih a duhmi hna sin paohah phung kan chimnak thawngin Jesuh kha kan i zohchunh khawh. Khrihfa pa hna nih nu pawl kha upatnak tein an pehtlaih hnanak thawngin an i zohchunh. Cu bantuk thil kan tuah tikah Khrih nawlbia kan zulhmi a si.\n18-19. Jesuh nih dinnak kong he aa tlaiin zeidah a kan cawnpiak, mah in zeidah kan cawn khawh?\n18 Pahnihnak, dinnak kong he aa tlaiin Jesuh nih a kan cawnpiakmi kha ruat. Jesuh nih ding tein midang pehtlaih awkah a bawmmi phunglam kha a zultu pawl a cawnpiak hna. Tahchunhnak ah, Sui Nawlbia kong hi ruathmanh. (Matt. 7:12) Kan dihlak in ding tein pehtlaih kha kan duh. Cucaah midang cungah dinnak kha kan langhter awk a si. Cutin kan tuah ahcun midang nih ding tein a kan pehtlaih ve men lai. Asinain a ding loin pehtlaih kan si tikah tah zeitin? Jesuh nih a zultu pawl kha Jehovah nih ‘chunzan hlan in a sinah bawmh hal awkah a au lengmangmi hna cu thiam a coh’ hna lai ti kha zumh awk zongah a cawnpiak hna. (Luka 18:6, 7) Pathian nih hi donghnak caan ah kan tonmi harnak hna kha a hngalh i a khiahmi caan a phak tikah ding tein bia a kan ceihpiak lai ti kha mah nih bia a kan kamh.—2 Thes. 1:6.\n19 Cawn awk: Jesuh cawnpiakmi phunglam kha kan zulh ahcun dinnak in midang a pehtlaihmi kan si lai. Cun Satan vawlei ah a ding loin pehtlaihnak ruangah harnak kan ton tikah Jehovah nih kan caah ding tein bia a ceih lai ti hngalhnak nih hnemhnak a kan pek khawh.\nNawlngeitu pawl nih Midang kha Zeitindah an Pehtlaih Hna awk a Si?\n20-21. (a) Nawlngeitu hna nih midang kha zeitindah an pehtlaih hna awk a si? (b) Va nih mahzawn ruat lo dawtnak kha zeitindah a langhter khawh, pa nih a fale kha zeitindah a pehtlaih hna awk a si?\n20 Khrih nawlbia tangah nawlngeitu hna nih midang kha zeitindah an pehtlaih hna awk a si? Mah nawlbia cu dawtnak cungah hram aa bunhmi a si, cucaah nawlngeitu hna nih midang kha upatnak le dawtnak in an pehtlaih hna awk a si. Jesuh nih kan tuahmi kip ah dawtnak langhter hna seh ti a duh kha an i cinken a hau.\n21 Innchungkhar ah. “Khrih nih Khrihfabu kha a cawm a zoh a khenh bantukin” va nih a nupi kha a dawt awk a si. (Efe. 5:25, 28, 29) Va nih amah herhmi le duhmi nakin a nupi herhmi le duhmi kha biapi deuh ah a chiahnak thawngin Khrih i mahzawn ruat lo dawtnak kha aa zohchunh awk a si. Pa cheukhat nih cu bantuk dawtnak langhter kha an i harh men lai. Zeicahtiah annih cu ding tein midang a pehtlaih lomi le dawtnak a sunsak lomi chungkhar in an ṭhan caah a si men lai. Cun an ziaza ṭhalo kha thlen awkah an i harh men lai, asinain Khrih nawlbia an zulh khawh nakhnga mah thlennak kha an tuah a hau. Mahzawn ruat lo dawtnak a langhtermi va cu a nupi sinin upatnak a hmu. Fale a daw taktakmi pa nih a fale kha a biachim asiloah a tuahsernak in fahnak a pe bal hna lai lo. (Efe. 4:31) Mah canah a fale nih kan him timi ruahnak an ngeih nakhnga an cungah dawtnak le lungtlinnak a ngeih kha a langhter. Cu bantuk pa nih a fale sinin dawtnak le zumhnak a hmuh.\n22. 1 Peter 5:1-3 ah a langhter bantukin “tuu” pawl cu aho ta dah an si, zeitindah pehtlaih hna awk an si?\n22 Khrihfabu ah. Khrihfa upa hna nih “tuu” pawl cu anmah ta an si lo ti kha an i cinken awk a si. (Johan 10:16; 1 Peter 5:1-3 rel.) “Pathian nih aan pekmi hna tuurun” timi le “Pathian nih zohkhenh hna seh ti an duh hna bantukin . . . zohkhenh hna u” timi nih tuu pawl cu Jehovah ta an si ti kha Khrihfa upa pawl a hngalhter hna. A tuu pawl kha dawtnak le zawnruahnak in pehtlaih hna seh ti a duh. (1 Thes. 2:7, 8) Khrihfa upa pawl nih tuukhal bantukin dawtnak in an rian an ṭuan tikah Jehovah lungtlinnak kha an hmu. Cu bantuk Khrihfa upa hna nih unau pawl sin zongin dawtnak le upatnak an hmu.\n23-24. (a) Khrihfabu ah mi pakhat nih sualnak ngan a tuah tikah Khrihfa upa pawl an rian cu zeidah a si? (b) Cu bantuk kongkau hna tawnghtham tikah Khrihfa upa pawl nih zeidah an ruah awk a si?\n23 Khrihfa upa pawl nih sualnak ngan an tawnghtham tikah an rian cu zeidah a si? An rian cu Pathian nih Israel mi a pekmi hna Nawlbia tang i biaceihtu le upa pawl rian he aa dang tuk. Mah Nawlbia tangah a ummi, thimmi pa hna nih Jehovah biaknak he aa pehtlaimi kongkau lawng si loin dohdalhnak le zaangennak kongkau hna zong kha an tawnghtham. Asinain Khrih nawlbia tangah a ummi Khrihfa upa pawl an rian cu Jehovah biaknak he aa pehtlaimi sualnak tawnghtham lawng kha a si. Annih nih dohdalhnak le zaangennak kongkau hna tawnghtham awkah Pathian nih cozah nawlngeitu pawl rian a pek hna ti kha an hngalh. Mah ah dantatnak asiloah thongthlaknak nawl hna aa tel.—Rom 13:1-4.\n24 Khrihfabu ah mi pakhat nih sualnak ngan a tuah tikah Khrihfa upa nih zeitindah an tawnghtham? Thil sining hlathlai awk le biakhiahnak tuah awkah Baibal kha an hman. Khrih nawlbia cu dawtnak cungah hram aa bunh ti kha an i cinken zungzal. Dawtnak nih Khrihfa upa pawl kha hitin ruah awkah a forh hna: Khrihfabu ah a ding loin pehtlaihnak a tongmi pakhat bawmh awkah zeidah tuah a herh? Sualnak a tuahtu he aa tlaiin Khrihfa upa pawl kha dawtnak nih hitin ruah awkah a forh hna: Aa ngaichih taktak maw? Jehovah he pehtlaihnak ṭha ngeih ṭhan awkah kan bawm kho lai maw?\n25. A hnu capar ah zei kong dah kan i ruah hna lai?\n25 Khrih nawlbia tangah kan ummi cu zeitluk lunglawmh awk dah a si. Kan dihlak in mah nawlbia zulh awkah fakpi in kan i zuam ahcun unau pawl nih Khrihfabu kha dawtnak, sunsaknak le himnak a umnak hmun in an hmuh nakhnga kan bawmh khawh hna lai. Kannih cu “mi ṭhalo” pawl ‘an ṭhatlo chin lengmangnak’ vawlei ah kan nung. (2 Tim. 3:13) Cucaah hliphlau tein kan um zungzal a hau. Ngakchia tlaihhremnak kongkau tawnghtham tikah Khrihfabu nih Pathian dinnak kha zeitindah an langhter khawh? Mah kong kha a hnu capar ah kan i ruah hna lai.\nKhrih nawlbia cu zei ah dah a hram aa bunh?\nKhrih nawlbia nih dinnak a hlorh ti kha zeinihdah a langhter?\nNawlngeitu hna nih midang kha zeitindah an pehtlaih hna awk a si?\nHLA 15 Lawm Jehovah Fater!\n^ cat. 5 Hi capar le a changtu capar pahnih hi Jehovah cu dawtnak le dinnak Pathian a si ti kan zumh khawhnak a ruang a langhtermi aa pehmi capar ah aa telmi an si. A miphun nih dinnak hmu hna seh ti kha Pathian nih a duh, cun hi vawlei ṭhalo ah a ding loin pehtlaihnak a tongmi pawl kha a hnemh hna.\n^ cat. 1 2019, February, Vennak Innsang “Hlanlio Israel Chan i Dawtnak le Dinnak” timi capar ah zoh.\n^ cat. 13 BIAFANG FIANTERNAK: Mahzawn ruat lo dawtnak nih kanmah herhmi nakin midang herhmi le duhmi tu kha biapi deuh ah chiah dingin a kan forh. Midang ṭhatnak le bawmhnak caah mahca ṭhatnak kha lungtho tein hlawt kan duh.\n^ cat. 61 HMANTHLAK FIANTERNAK: A fapa ngeihchunhte nih a thihtakmi nuhmei nu kha Jesuh nih a zoh. Zaangfahnak he Jesuh nih mino pate kha a thawhter ṭhan.\n^ cat. 63 HMANTHLAK FIANTERNAK: Jesuh cu Farasi mipa Simon inn ah rawl a ei. Hlawhhlangnu pakhat nih Jesuh ke kha a mitthli in a cinter, a sam in a hnawhpiak i zihmui kha a toih. Simon nih mah minu tuahsernak kha a cohlang lo nain Jesuh nih cun a bawmh.


Salai Lairam Thang:President a tuan tilo mi’Tazacuai hi suallam a ngei ma. – Lai Lungrawn Post\nJanuary 28, 2021 January 28, 2021 admin Thawngpang\nPresident Donald Trump a leirawltu Republican Senator minung 5 han cu, Lisa Murkowski of Alaska, Susan Collins of Maine, Mitt Romney of Utah, Ben Sasse of Nebraska and Patrick Toomey of Pennsylvania hna an si.\nSenator Rand Paul nih Democrats pawl nih an thil tuahmi cu sullam ngei lomi a si. Impeachment an tuhmi zong aum ti lomi a si. mit hleh tuah, hruh le molh rumro a si, Impeachment timi cu President a tuan lio mi hna lawng tuahmi a si” tiah a chim.\nPresident Trump tazacuainak biachahnak a tuah dingmi cu Senator minung 100 an si. Senate ah Democrats le Republican minung 50-50 veve an um. Minung 67 nih a sual tiah vote thlak a hau. Republican minung 17 nih President leirawl in an kal taak a hau hnga. A si kho lai maw? a si kho lai lo. A tam bik ah minung 5 lawng nih an kal taak lai. Cucaah democrats pawl nih tazacuainak an tuahmi hi sullam a ngei lomi a si. An tuah khawh lo dingmi an tuah sawsawh le a si.\nThawngpang dang:Nizan kan Pu Bi biachim lio white House in an thlahmi ka zoh cu mi fanau an ti tuk ve i lunglei a tha lo. minung hi uartu ngeih a si bang, huatu zong tor le cheng ngeih thiamthiam a si ko. A cancan ahcun a kan huatu hna lungtluanh kan i zuam tawnmi khi sullam a ngei maw ngei hlah ti zong a ka ruahter. Kan Pu Bi vote thlatu pawl cu aa chirmi an tam ngai cang an ti le a si hnga dek maw.Salai Lairam Thang\nRelchap a duh mi hna caah:President tthing Presidents paohpaoh hi an Rian an i dinh hnu ah Pension pek an si tawn. Atu tan zong President Donald Trump zong pension ah $221,400 tluk ahmu ding asi ve. Nain Senate nih abia an ceih piak lai i a sual ko tiah an hmuh asi ahcun Tutan a pension hmuh ding hi ahmu lai lo.\nPresident Donald Trump is entitled to an annual pension of $221,400 and perks worth far more than that. It’s possible — but not certain — he could lose that if he’s convicted in the upcoming Senate impeachment trial.\nRelchap a duh mi hna caah:US nu Journalist vialte lak ah mintang bik a simi Megyn Kelly nih Capitol Hill buainak a chuahnak a ruang taktak cu, Main stream media CNN le media ngan pipi nih President Trump cungah thleidanak an tuah ruangah a chuakmi a si” tiah a chim. US mipi nih main stream media chungah zumhnak an ngei ti lo, mipi thinhunnak an chuahter, mah ruangah Capitol Hill inn tiang luh hnawhnak a chuahmi a si tiah nizan ah a chim.\nKeimah pumpak in US media anchor vialte lak ah ka uar bikmi a si. Amah hi Albany Law School in D.J degree tiang a ngahmi a si. Atu cu Megyn Kelly podcast ah The Meagyn Kelly Show a tuah i rian a tuan. Amah hi zei party hmanh ah a lutmi a si lo, Independent a si an ti, democrats zong Republican zong a duhmi hna cu a vote ko hna ti a si.\nUSA:Laimi fale a ngeimi vialte sin ah’Ralring pek nak tih a nung ko cang.


Min Aung Hlaing Cu Khah A Ralkap Nih An Chuah Tak Lengmang Ca Ah Min Aung Hlaing Cu – Chintanbo\nJune 2, 2022 admin MYANMAR NEWS 0\n2022, June 1 ah local media le Myanmar media dang Chin World, Zalen le a dang media hna nih an langhtermi. CDF-Mindat phaisa cu Aizawl khuasa Pu Mang Lian nih a fir i, dik lo ngai in a hman’ tiah puh a tonnak kongah Pu Mang Lian nih fianhternak a tuah.\n2021, March thla ah Mindat NLD palai hlun simi U Aung Tan cu Aizawl ah a phan i CDF-Mindat hriamthil zalhnak caah bawmhnak a hal. Keimah zong nih ka tikhawh tawk tein ram le miphun bawmh canah tiah U Aung Tan cu kan inn ah kan rak umter i Mindat caah bawmhnak hmuhmi phaisa le NUG nih bawmhnak a pekmi phaisa cu keimah tuahkhawhnak lam in bawmhcan ah tiah ka chuahpiak. Phaisa chuak/lutmi cazin zong ka langhter.\nU Aung Tan cu Delhi a phan tiah ka theih i, phone in pehtlaihnak ka tuah ko nain ka pehtlai kho lo. Keimah cu Aizawl ah khuasa mi ka si i, khoika hmanhah ka tli in ka zaam lo, media tampi nih a tlizaam ti in keimah hmanthlak lawng siloin ka chungkhar hmanthlak tiang zong an tarlangh chih. Thil dik taktak theih lo in kapkhat sualpuhnak an tuah hi phungning lo a si.\nAnmah pathum he pehtlai in fiang tein langhter lomi zong a um rih. Thil sining fiang tein theih a duhmi nih zeitik caan poh ah pehhlaihnak nan ka tuah khawh. tiin a phone number +91 6009749097 langhter in Pu Mang Lian nih media ah a chim.Crd: The Chin Post\nNu va kong lam relchih te law. Pasal a ngei cangmi nu hna nih rak theih hrimhrim a herhmi hna cu hihi an si hna.Na pasal nih Khan ei dingmi rawl thaw tete na siam piak dingmi kha zeitik paohah a beisei peng ti a si. A riantuannak in maw a rak lawi i meh rim thawmi te a van theih bak cun na pasal nih an duhnak cu a letin a karh colh ti a si.Cun pakhat le khat dawtein um a duh tuk.Na pasal kha a thaa rak baa tuk ve tawn.\nA nupi na sinah thinlung damtein um kha a rak duh tuk.A caan ah cun hngakchia kan zohning hna bantuk tein zohkhenh le rak dawt kha an rak hlam ve tawn ti a si.Cupinah na pasal a he bia nan i el lioah nu deuh ka si ti thei loin bia rak el peng ve, bia elmi rak mak duh bak ve lo khi caan ah Khan na pasal kha kut thlak lo dingin a rak i sum tuk cang ti kha rak theih ding a si.Bia nan i el tikah na thin a hun tuk ve kobu zongin na mak i daitein na rak um tikah na pasal nih a thinlungin a rak in upat i a rak inuang tuk ti a si.\nA chungle a nule pa chiatnak cu a sinah zeithilhmanh ah chim i tim hlah.An thinlung a rak fak ti a si.Na dawt tukmi kha harsat nak fak pi pe hlah tinak a si cu.Na nungak lio bantuk tein thianghlim tein um i zuam peng.Thianghlim tein le zoh dawh tein na rak um ah Khan na pasal cu a thinlung chung tein a rak i lawm ti a si.Na pasal cungah maw na lungtlin lonak te a um can ah le na pasal cungah nai ngeihchiatmi a um sualah cun i thup loin a hmai ah na duhmi kha chimh khawh i zuam.\nCu nih cun nan nupa karlakah nuamhnak le lomhnak a chuahpi lai.Cun na pasal cungah maw nai lomhnak aum ah cun ka pasal a si ko ti lotein a sinah lomhnak biachim kha i sum hlah.Na pasal sinah kai lawm tuk timi bia kha tam piin chim lengmang i zuam.Cu nih cun na pasal lung a rak lomhter tuk ve timi kha philh bak hlah.


The Mahjong i Hong Kong, Hong Kong China : Boka nu!\nFlat 2A, 1F, Pak Tai Mansion, 2A-2B Ma Hang Chung, To Kwa Wan , Hong Kong, Hong Kong China\nThe Mahjong is a Licensed Guesthouse (General) under Office of the Licensing Authority in Hong Kong. Visa regler för boendet\n1:a, Land Hong Kong


Kan Idol cu US republican le Democratic kan hluan – Zion Tlang Media\nRepublican hi Esther uartu le Democratic hi Benjamin uartu kan lo. Democratic hi khua zei thleidan nak feeling ngei lo bantuk um țung hi huat tlai tak ve mi cu an si. Dinnak ngai ngai țanh lem lo i IS hna, minung pei an si ve cu ti i vaa dawt ter ngai pawl khi an style a si. Esther caah vote kong kan chim cun sawi tu kan tong ngai. Nain Benjamin caah an chim lawng si loin Kalay ah heh tiah Sim Card tiang phawt in mi an lemnak kong tu ahcun ho hmanh sawitu an um lo. Aruang cu falam pawl kan tluk lo nak hna a lang. Falam a ho sin le a ho media group or personal BF zong ah Esther vote nak kong an chim lo.\nPakhat hnih a chim an um hmanh ah Benjemin tang ah an chiah. Ziah tiah cun a ho an lung hmanh ah vote an i tim lo reng reng caah a si ko. Nain kan nih Hakha tu ahcun Benjamin vote nak kong le uarnak kong heh tiah group he parivate fb timeline ah kan post i kan hlawi lulh cio. Esther thangthat deuh le fak deuh hmanh aa pomter lomi kan tam. Mipi nih a nih pa or nu cu pengtlang lungput a ngei lo van ka ti hna seh ti khi an si. Nain kha kha falam na tluk lo nak a lang. Rangsa cu ei phung a si lo tiah cawn piak nan hauh lo bantuk in Falam caah cun Esther vote hlah uh ti zong kha cawn an herh lo. Cucaah an media ah buai awk a um lo. A ho falan hmanh nih group ah post in vote uh tiah an ti nak pakhat zong a um lo. Zapi nih nuhrin thluak in tuah awk an hngalh cia khi a si.\nMah peng nih mah peng vote kong ah kan rak buai ngai mi hi, buai awk um lo khi a si tiah kawl doctor ka hawipa nih a ka ti. Kawl ram ahcun peng myo cu zathum zali pei um cu a ti. Nan mah “Laimi” cu chim hlah, Mandalay Zitidip peng in a aw “Laimi😂” te aa zuam ve i, dan judge pawl vel ah top ten a lut ve, mah pa te cu an peng pumpuluk bak in nu thlu lo, pa thlu lo in vote an pek ve ko a ti. Nain a tla hma sa bik a si. Cu pa te cu a va tlung i an peng pumpi nih an rak don ko a ti. A dang a tang mi peng myo vialte a za le za tu nih pei mah le uar tak mi cu mee pek phung a si ko cu a ti.\nMah peng le mah naih niam vote pek kha US hmanh ah an kalpimi a rak si ko e ti a si. Laimi, a hlei in Hakha le Thantlang peng fim kan rak i cuh a luan deuh caah a si e ti a si. Mah peng le mah naih niam vote awk a um lo cun mah state chung pa vote pek kha kalphung a si ko ti a si. A thong za, peng dang le state dang tu nih khan ho peng le state ti um lo in an vote lai i a si ko ti a si. Cucaah Kalay peng ah Benjamin vote caah simcard phaw le mipi lemsoi le tukforh in an cawl mi zong hi a rak palh lo. Kalay lawng a si ko caah Kawl le Falam le dang nih cun an myo ai awh a si caah lem hau lo hmanh in an vote awk a si ko.\nKalay Hakha pawl nih cun Esther khi an myo ai awh a si lo nain an vote ding khi a si. Nain kan chim cang bang fim kan i cuh a luan deuh i, US nak in kan luan deuh sual i cu bantuk bia chim cu Democratic Hillary le Black Bama te pawl rem ci a si lai lo caah za rih seh law, Esther vote cio ve ko usih Republican pawl nih cun.\nNote: : Falam pawl, Hakha cu e tiah au hram hlah uh. Benjamin a dirpitu le uartu hi Hakha chung ah an um lo ruangah si loin an tam tuk ruang ah hi bantuk a chuahnak hi a rak si deuh. Nan nih ahcun Esther uartu le dirpi tu pakhat te zong nan um lo caah a buai lo law law i a si. Nan țhat tuk bia ah a si lem lo e. Top Ten thimnak bak ah vote tam bik in a hruaitu hna a si ko khah. A thiam lomipi va uar ve u ti khi a si lo. A thiam bak ko mi uar lo cu ruah phu ngai khi a si.\nCredit: Sang Bawi\nPrevious Post:Myanmar Idol Winner Hi Cu Hlan Bantuk A Si Ti Lo Phaisa In Cawk Khawh A Si Cang\nNext Post:Myanmar Idol Top-10 Result Show Live Zoh Khawh A Si Cang.


Hakha ah H1N1 zawtnak ngeimi 2 an um | THE CHIN EXPRESS\nHakha ah H1N1 zawtnak ngeimi 2 an um\nChin state, Hakha khuapi ah Influenza A (H1N1) pdm09 zawtnak a ngeimi minung 2 an um tiah Ngandamnak Vuanci Zung nih thawng a thanh.\nNgandamnak Vuanci Zung nih cathluan a chuah ning ah Chin state ah H1N1 zawtnak a ngeimi 2 an um i Kawlram pumpi ah H1N1 zawtnak in a thimi hi 106 an um cang.\n“Chin state ah H1N1 zawtnak a ngeimi an um ko. Nain, mizaw 2 cu atu tiang sizung ah an kal rih lo. An tak lin, an cumpi i mah ruang cun kan check hna tikah zawtnak hrik cu kan hmuh. Hakha ah a ummi pa pakhat le nu pakhat an si.”\n“An zawtnak ni 10 hrawng si cang nain atu tiang ahcun an nunnak caah thinphan awk a um lo,” tiah State Ngandamnak Vuanci zung rianttuan Dr Aung Ngwe San ( ေဒါက္တာေအာင္ေငြစံ) nih a chim.\n2019 August 30 tiang ah Kawlram pumpi minung 1511 sinah H1N1 zawtnak hrik um/lo an check i minung 644 sin ah zawtnak hrik an hmuh. Minung 106 an thi.\nH1N1 zawtnak hrik cu zawtnak a ngeimi nih a hahthio, a khuh tik ah pawngkam ah aa tthek kho. Kuat thiang te in ttawl lo ahcun kut in hnar, ka tongh sual tikah zawtnak hrik cu fawi tein ngeih khawh a si. Cu ruangah, kuat thiang tein i ttawl a biapi tuk.\nPum a thianhhlimhmi le immune a tthawngmi sin ah cun cu zawtnak hrik cu fawi tein a phan kho lo. – Khonumthung


Nawlngeihnak Laak Hnu - News and Media\nAAPP nih April 25, tiang cathanh a chuah ning ah Myanmar ramchung huapin SAC ralkap nih nawlngeihnak a laak ni 449 chung ah sualnak ngei lo minung 1794 thah an si cang, tiah theih a si. Tlaihkhih a tongmi dihlak hi 13,354 an si i, tlaih ding in nawlchuah a tong mi 1977 an si. SAC ralkap nih mi nunnak a laak mi hna chung ah Yagon in nunnak a liam mi tambik an si.\nMyanmar Ram Pumpi In April 25, 2022 Nikhat Chung Ah SAC Ralkap 38 An Thi: Myanmar ram pumpi in dohthlennak tuah hnu April 25, 2022 nikhat chung kahdohnak ah SAC ralkap 38 an thi, tiah Yangon Khit Thit nih a thanh. Cazin ning ah SAC ralkap a thi mi hi Mon ramkulh Kyaikto(ကျိုက်ထို) ah 5,Taningtharyi Kawthoung (ကော့သောင်း) pengkomh ah 3,\nMagwe ramṭhen Pakokku ah 7, Sagaing ramṭhen Kalay ah 8, Minkin ah 13, Mandalay ramṭhen Min Chian ah 2, an dihlak 38 an si. Chin ramkulh Hakha peng Chun Chung khua luhnak ah Chin ralkap 2 an nunnak liam. PDF lei in Kalay ah 1, Mitgyina(မြစ်ကြီးနား) ah 2 an nunnak a liam i, 3 tlaih an tong. Crd – TCP\nSAC Ralkap Bomb Puah Hnawh An Si